ikasbil.eus: Aldizkari Digitala: Txakurrak gehiegi mimatzen ditugu?\nAskotan entzun dugu txakurrek jabearen antza dutela. Antzekoak izan ala ez, animalia bat etxean izateak hainbat ardura ekarriko dizkio jabeari, eta zaindu egin beharko du, noski.\nBestalde, animalia hauek hainbat lanetarako ere erabiltzen dira: etxeak zaintzeko, artzaintzarako laguntzaile bezala, ehizan, itsuak gidatzeko, drogen kontrolak egiteko… Hala ere, gaur egun, jabeei euren laguntasuna ematea da zeregina txakur gehienentzat. Familia askotan kide bat gehiago dira, eta asko zaintzen dituzte.\nEtxean dugun animalia hori mimatzeko aukera asko ditugu: ile-apaindegira eramatea, tratamendu bereziak egitea, arropa panpoxoa janztea… Baina ez hori bakarrik, aukera berri bat topatu dugu: txakurren pintxo-poteoa. Ezagutzen duzu?\nDuela bi urte hasi ziren Donostiako Gros auzoko Zoo-Can dendan txakurrei zuzendutako pintxo-poteoa egiten. “Ostegunetan, pertsonen pintxo-poteora eramaten zituzten txakurrak, eta, bertan, guretzat egindako janaria ematen zieten. Hori ez da osasuntsua animalientzat; beraz, aukera berri hau eskaintzea erabaki genuen”, kontatu digu Sonia Quintas (Donostia, 1978) dendariak.\nMikel Blanco (bere familiarekin), Naiara Zubimendi eta Sonia Quintas.\nPoltsatxo batzuk eskaintzen dituzte: edateko arrain-saltsa berezi bat eta jateko hainbat gailetatxo. “Saltsa horrek azala hobetzen laguntzen die. Pintxo-poteoaren prezioa 1,95 eurokoa da”, adierazi digu. Jendearen erantzuna bikaina izaten ari da, dendariaren iritziz: “Auzokoak bakarrik ez, beste zonaldeetatik eta inguruko herrietatik ere etortzen da jendea”.\nNaiara Zubimendik normalean ez du 14 urteko Kika txakurra eramaten. “Nire lagun asko etortzen dira beraien txakurrekin”, adierazi digu. Mikel Blancok, berriz, 11 urteko Tsunami eramaten du: “Neurea lasai asko ibiltzen da”. Biek txakurra asko mimatzen dutela aitortu digute eta beraientzat familiako kide bat gehiago dela. “Nik hezurrak ematen dizkiot eta ile-apaindegira eramaten dut. Niretzat ume bat bezalakoa da”, esan digu Naiarak. Mikel begetarianoa da, baina bere txakurra ez: “Tsunamiri txerriaren belarria asko gustatzen zaio”.\nNagore Cruceta, Dog Vivant enpresako langilea da.\nTxakurren jabeek, askotan, ez dakite nora joan daitezkeen euren animalia hartuta eta informazioa behar izaten dute. Non egingo dugu lo? Non afalduko dugu? Zein hondartzatara joan gaitezke? Horri guztiari erantzuna emateko sortu zen “Dog Vivant” webgunea. “Duela urte eta erdi sortu genuen, txakurra daukan jendeak informazioa eskura izateko”, azaldu digu Nagore Crucetak (Bilbo, 1973). Bere lana zerrendan sartzeko hautagaiekin hitz egitea da eta berak ere bi txakur ditu: 8 urteko Blas eta 12ko Pili.\nGuztira 550 establezimendu inguru biltzen ditu atariak: ostatuak, tabernak, txakurrekin lotutako negozioak, ibilbideak… “Normalean bakoitzak badaki bere herrian nora joan, baina hortik kanpo, zer egin? Horretan lagundu nahi dugu”, gehitu du. Zerrendan euren negozioa jartzeko, hainbat baldintza bete behar ditu interesatuak: “Ostatuen kasuan, adibidez, bezeroaren logela berean lo egiteko aukera eskaini behar zaio txakurrari. Argazkiak eta informazioa eskatzen dizkiegu gure webgunean fitxa bat betetzeko. Gainera, webgunean agertzeagatik tarifa bat ordaindu beharko dute”.\nEz omen da zaila Euskal Herrian horrelako lekuak topatzea: “Beste probintzia batzuetan baino aukera zabalagoa dugu. Izan ere, gero eta txakur gehiago ditugu geure artean; azken urteetan kopurua handitu egin da”.\nZuk ere horrela dela uste duzu? Zergatik handitu da, zure ustez? Gehiegi mimatzen al ditugu animaliak?\n1. Zer iruditzen zaizu txakurren pintxo-poteoa?\nNAIARA ZUBIMENDI: Ondo iruditzen zait, baina ez naiz etortzen. Baina badaukat (badauzkat) lagunak eta etortzen dira.\nMIKEL BLANCO: Bueno, gu bizi ga (gara) hor bertan, kale bertan, eta orduan pintxo-poteo ostegunero egoten gara. Holan (horrela) jendearekin egoten da eta lasai asko ibilten (ibiltzen) da, neurea gitxienez (gutxienez).\n2. Zer gustatzen zaio zure txakurrari?\nNAIARA: hondartzara joatea, mendira joatea… Dena dena.\nMIKEL: Hondartzara joatea.\n3. Asko zaintzen duzu? Zer ematen dizu zuri txakurrak?\nNAIARA: Bai, asko zaintzen dut. Bai, hezurrak, ileapaindegira joaten gara… Dena, dena, nire familia bezala da.\nMIKEL: Ni begetarianoa naiz, baina asko gustatzen zaio txerrien belarria. Jo, maitasun asko, azkenean familiako bat da. Osea beste bat da.\n4. Zer egiten duzue zuen enpresan?\nNAGORE CRUCETA: Sortu zen duela urte eta erdi, gutxi gorabehera. Eta asmoa, txakurra daukagun jendearentzat informazioa edukitzea. Normalean zaila da edo ez da hain erraza, asteburu batean plan bat egin nahi baduzu zure txakurrarekin, nonbait bilatu behar duzu informazioa, ez? Nora joan zaitezke lo egitera? Edo afaltzera? Edo bazkaltzera? Edo bueltatxo bat ematera? Hondartzak baldin badaude txakurrekin joateko hondartzak… Eta orduan hor daukagu, saiatzen ari gara informazioa jartzea (jartzen) hor.\n5. Orain lehen baino txakur gehiago ditugu? Zer aldatu da?\nNAGORE: Nik uste dut lehen ikusten genuela txakurrak ikusten genituela, ba hori, gehiago igual baserrian edo lan egiteko txakurrak, ez? Eta orain, pixkanaka pixkanaka bueno zuk bueltatxo bat ematen baduzu hortik ikusi dezakezu daudela txakurrak pila bat… Eta gero eta gehiago, nik uste dut.\n6. Euskal Herrian establezimenduak topatzea erraza da?\nNAGORE: Nik esan dezakedana da Euskal Herrian pixkanaka pixkanaka zabaltzen ari garela, hori, aukera gehiago dauzkagula. Igual beste probintziatan, igual kanpotik ikusten duzu, badaude probintziak oso zaila da lekuak aurkitzea. Baina hemen, pixkanaka-pixkanaka zabaltzen ari gara burua, ez? Edo ez dakit.


Kilab ibn Murrah - Wikipedia, entziklopedia askea.\n373ko azaroaren 30a (1648 urte)\nQusai ibn Kilab (en)\nKilab Murrah ibn Ka'b ibn Lu'ay ibn Ghalib ibn Fihr ibn Maliken semea zen honen lehen emaztea zen Hind bint Surayr ibn Thalabah ibn Harith ibn Fihr ibn Malikekin. Bere bi gurasoak Ibrahimen askazikoak ziren (Abraham) euren seme Ismailen (Ismael) aldetik, eta euren leinua Fihrrengaino heltzen da, Banu Qurayshen sortzailea.\nBi anai-orde zituen, Taym ibn Murrah eta Yaqazah ibn Murrah, bere aitaren bigarren emaztearen Asma bint Adiy (Hind bint Harithah al-Bariqiyyah) Asadekoarekin.\nFatimah bint Sa'd ibn Saylekin ezkondu zen, eta berarekin bi seme izan zituen. Bere semerik zaharrena, Zuhrah ibn Kilab, Banu Zuhrah klanaren sortzailea izan zen eta bere semerik txikiena, Qusai ibn Kilab Kaaba zaintzen zuen lehen Quraysha izan zen. Bere heriotzaren ostean emazteak Bani Azra leinuko Rabi'ah ibn Haram ezkondu zuen.


Merkel eta Sarkozy estatu sendoen Eurogunea eratzea ari dira aztertzen\nBi abiadurako Europa bat izango litzateke, ekonomia indartsueneko estatuak sartuko ziren aurrena, eta gero besteak.\nEuroaren etorkizuna dela eta, txanpon bakarra indarrean jarri aurretik zebiltzan asmoak berpiztu dira. 90eko hamarkadan bi abiadurako Europari buruzko hotsak ibili ziren, Eurogunean ekonomiarik sendoeneko herriak sartuko ziren aurrena, eta gero besteak, azkenean Eurogune bakarra sortzeko. Oraingo krisia amaitzen ez denez, Paris eta Berlin Eurogunearen birmoldaketaz hizketan ari dira.\nReuter albiste-agentziaren arabera, Angela Merkel Alemaniako kantzilerra eta Nicolas Sarkozy Frantziako presidentea Eurogune txikiago eta bateratuago bat eratzeko asmoa aztertzen dabiltza aspalditik. Reuterrek Bruselako bozeramaile bat aipatzen du, eta horrek dioenez, ?egin beharra dago eurokide izan nahi ez dutenen zerrenda eta eurokide izan ezin direnena ere bai?.\nNicolas Sarkozy Frantziako presidenteak esan berri die Estrasburgeko unibertsitariei ?bi abiadurako Europa dela etorkizunerako eredu bakarra?. Hala, euroaren bihotza litzatekeen talde batek bateratze ekonomiko eta fiskalari bultz egingo lioke.\nEuroguneak bizi duen eromena gainditzeko eta erabakiak azkar hartzeko, Alemaniak Europako Itunaren aldaketa eskatzen du. Horrek euroaren bihotza osatuko lukeen taldea antolatzeko atea zabalduko luke. Hilabete barru Bruselan europar agintariak egitekoak diren goi-bileran helduko diote Europako Itunaren aldaketari, aipatu iturrien arabera.\nDenak ez daude prest bi abiadurako Europa eratzeko. Izan ere, Durao Barroso Europar Batzordeko presidentetak dio sekulako kostu ekonomikoa ekarriko lukeela euroaren zatiketak, eta Europako Batzordearen ustez, Espainia, Finlandia, Herbeerak eta Austria ez daude Eurogunea banatzearen alde.\nInformazio gehiago:Eitb: Merkel eta Sarkozy estatu sendoen Eurogunea eratzea ari dira aztertzen


Saio erabakigarria taldekako bortxaketaren epaiketan: bost akusatuen deklarazioa\nAzken eguneratzea: 2017/11/23 06:54 (UTC+1)\nAkusatuen deklarazioak kontraesankorrak izan dira eurek grabatutako bideoan ikus daitekeenarekin.\nSanferminetako bortxaketaren akusatuek deklaratu dute gaur\nIazko sanferminetan izandako taldekako bortxaketaren epaiketaren zortzigarren saioan, bost akusatuen txanda izan zen atzo, asteazkenean, eta epailearen aurretik igarotzen lehenak onartu zuen biktimak ez zuela hitzez onespenik eman. Akusatuek esan zuten biktimaren baimena izan zutela, baina ez zuten argitu nola eman zioten.\nGizonek errugabe jo zituzten euren buruak, eta esan zuten biktimak onartu egin zuela sexu harremanak izatea eta aktiboki parte hartu zuela. Deklarazio horiek, baina, kontraesankorrak dira akusatuek eurek grabatutako bideoekin. Izan ere, horietan ikus daiteke biktima shock egoeran dagoela, "begiak itxita eta jarrera pasiboarekin", adituek epaiketan deklaratu zutenez.\nInstrukzio-epailearen ikerketa eta polizien deklarazioekin ere kontraesankorrak izan dira haien deklarazioak.\n"Gezurti hutsak dira", esan zuen biktimaren abokatuak, Carlos Bacaicoak, arratsaldeko saioa hasi baino lehen.\nHorren esanetan, bideoek gezurtatu egiten dituzte akusatuen deklarazioak: "Deklaratutakoak ez du zerikusirik bideoetan ikus daitekeenarekin".\nBestalde, hiru akusaturen abokatuak, Agustin Martinez Becerrak, esan zuen "hainbat modu" daudela baimena emateko, ahozkoa ez izanda ere.\nBere hitzetan, akusatuek "tentsioa" dute, 25 urteko espetxe zigorra jokoan dutelako.\nAkusatuak epaiketa egiten ari diren aretoan egon dira saio guztietan, biktimak deklaratu zuenean izan ezik. Beste areto batetik entzun zuten emakumearen testigantza, bideokonferentziaz.\nAtzokoa epaiketaren zortzigarren saioa izan zen. Aurretik, biktimak, udaltzainek, foruzainek, auzi medikuek eta lekukoek deklaratu zuten.\nOraindik ez dago argi noiz bukatuko den epaiketa, ondorioak aurkezteko datak erabaki gabe baitaude. Hasiera batean, ostiralean (azaroak 24) eta astelehenean (27) egin behar zituzten, baina defentsak astelehenean eta asteartean egitea eskatu du. Bi saio horiek ateak irekita egingo dituzte.\nBestalde, biktimari mugikorra "zikoizkeriagatik" lapurtu ziola aitortu zuen guardia zibil auzipetuak. "Hanka-sartzea" izan zela onartu zuen, salatzailearen abokatuen hitzetan. Iruñeko zezen-plazan identifikatu ostean eta beste lau akusatuekin batera atxilotu baino lehen bota zuen.\n"Grabatu eta ondoren ezabatzea ohitura" duela argudiatu zuen inputatuak, Bacaicoak jakitera eman zuenez.\nEpaileak ordu erdiz eten behar izan du saioa aretoan kanpoko oihuak entzuten zirelako\nEpaileak epaiketa ordu erdiz eten behar izan zuen, Nafarroako Justizia Jauregiaren atarian bildu direnen oihuak entzuten zirelako aretoan.\nLunes Lilas eta Andrea elkarteek eguerdirako Iruñeko Justizia Jauregiaren aurrean deitu zuten elkarretaratzean 500 bat lagun elkartu ziren "Ez, ezetz da", "Justizia" lelopean. Halaber, "Epaiketa inputatuei, ez biktimei", eta "sexu indarkeria indarkeria matxista da" zioten pankartak erakutsi zituzten.\nAmaieran, Eloisa Urrutikoetxea, Lorea Irisarri eta Nekane Merino Lunes Lilas elkarteko kideek komunikatu bat irakurri dute eta, besteak beste, biktimari egindako espioitza frogatzat onartu izana kritikatu zuten. Hori ez ezik, "biktimaren bertsioa zalantzan jartzen duen sistema judiziala" eta erasoaren ostean biktimak izandako bizimodua epaitzea salatu zuten.\nBi detektiberen eta udaltzain baten txanda\nBost akusatuekin zegoenean biktimarekin hitz egin zuen gazte batek, emakumeari deklarazioa hartu zion udaltzainak eta txosten bat egin zuten bi detektibek ostegun honetako saioan hartuko dute hitza, epaiketan.\nAkusatuen Sevillako lau lagunen eta emakumea artatu zuen ginekologoaren deklarazioak atzera bota dituzte defentsek. Are gehiago, azkenaren ekarpena "beharrezkoa ez" dela uste dute.


Zine Arraroaren 2. zikloa egingo dute Artelekun\nProiekzio, tailer eta hitzaldi ezberdinen bidez gaur egungo ikus-entzunezkoen zalantza, beldur eta arriskuak argitu nahi dituzte.\nDonostiako Artelekun egingo dute ekainaren 6tik 10era bitartean Zine Arraroaren 2. zikloa. MAPA elkarteak antolatu duen jaialdian gaur egungo ikus-entzunezkoen egoera ulertzeko asmoz hainbat proiekzio, hitzaldi eta tailer egingo dituzte\nOliver Laxe zinema zuzendari galiziarrak esaterako, bere lanen errepasu bat egingo du Todos vós sodes capitáns filma ere eskainiaz. Garbiñe Ortega zinema komisarioak pantailaren aurrealdean eta atzealdean nola programatu azalduko duen hitzaldi bat eskainiko du. Bere hitzaldia osatzeko hainbat proiekzio egingo ditu.\nEkainaren 8an Yosigo eta Jon Uriartek behin erabiltzeko kamarei buruzko tailer bat eskainiko dute. Miguel Apariciok eskuz egindako zinemari buruzko ikastaroa eskainiko du ekainaren 9an. Aparicio 8 mm eta 16 mm-tako zintekin lan egiteagatik da ezagun.\nJonás Truebak Todas las canciones hablan de mi filma erakutsiko du ekainaren 10ean eta Nacho Vegasek itxiko du zikloa hitzaldi-kontzertu batekin.\nDoako sarrera izango dute antolatu dituzten ekintza guztiek.\nInformazio gehiago:Eitb: Zine Arraroaren 2. zikloa egingo dute Artelekun


Patri Espinar: ""Egiten duten horretan sinetsi behar dute emakumeek" : Oarsoaldeko Hitza\nPatri Espinar. Mendi gidaria.\n"Egiten duten horretan sinetsi behar dute emakumeek"\nOiartzunen bizi da Patri Espinar (Usansolo, Bizkaia, 1985). Mendi orientazio saioak ematen ditu, emakumeentzako, ahalduntzeko. Hori, zein luze doakion kirol ibilbidea izan ditu hizpide.\nPatri Espinar betidanik egon da kirolari lotuta. Mendi orientazio saioak eskaintzen ditu, emakumeentzako. Ahalduntzeko modu bat dela esaten du; berak hala egin zuen.\nMendiko bideak urratzeaz gain, kirol munduan ere ibilbide luzea egin du, arantza eta osinaz betetakoa. Hori guztiari buruz aritu da orain Oiartzunen bizi den Patri Espinar.\nEmakumeentzako mendi orientazio saioak ematen dituzu, espezifikoki. Zergatik ikusi zenuen behar hori?\nMendi gidari titulua atera nuen duela sei bat urte. Bizi nuen ahalduntzearen eta konfiantza hartzearen prozesua beste emakumeekin parteka nezakeela erabaki nuen.\nMendira joaten ziren andre gehienak gizonen gidaritzapean egiten zuten: ez zituzten erabakiak hartzen, edo mapak interpretatzen. Emakumeak ere era autonomo eta seguruan mendira joateko aukera izatea da helburua.\nEmakumeek zergatik ez dute orientazioa kontrolatzen? Gizonek bere egin dutelako?\nGizarte matxista batean bizi garelako, argi eta garbi. Emakumeok hainbat arlo mugatuta eduki ditugu, baita eskubideak ere. Adibidez, duela erlatiboki gutxira arte emakumeek ezin zuten lanik egin, ezin zuten kirolik egin, ezta ikasi ere. Hori guztia gizartean islatzen da, eta berdin gertatzen da kirolean.\nAskotan entzuten da emakumeek ez dakitela orientatzen. Hori ez da horrela; kontua da ezin izan dutela inoiz ikasi. Gero badaude iaioagoak izango direnak, letretan edo zientziatan abilagoak dauden bezala. Emakume helduek —60 urteren bueltakoek— ikastaroetan esaten didatenean gaizki ematen zaiela orientazioarena, nik galdetzen diet ea noizbait erakutsi dieten. Ezezkoa izan ohi da erantzuna, eta esaten diet ea ikastaroa jaso ondoren nola joaten zaien.\nZein erantzun jasotzen duzu?\nTxipa aldatuta etortzen dira. Launa orduko sei saio eman ohi ditut. Frogatuta daukat bi saiorekin ez dela nahikoa; zerotik hasten diren emakumeak dira. Hiruzpalau saioren ondoren hasten dira barneratzen eta prozesatzen.\n«Entzuten da emakumeek ez dakitela orientatzen; hori ez da hala»\nSaioak nolakoak dira? Lokatza zapaltzen al duzue?\nEz du zentzurik teorikoa bakarrik emateak. Hasierako biak teoriko-praktikoak dira; adibidez, kartografiari buruzko teoria orokorra, edo iparrorratzaren erabilerari buruzkoak. Naturarekin bat egin behar da, beraz, praktikoa izan behar da ongi ikasteko.\nHiru gako horiek ematen dituzu: natura, iparrorratza eta mapa.\nNaturari dagokionez, ikasten dugu nola orienta gaitezkeen ingurukoekin: eguzkia; urtaroak daudela; gauean, izarrekin; goroldioa, nahiz eta beti ez den fidagarria; txorien habiak… Horiei batzen zaie iparrorratzaren erabilera eta mapa irakurtzen jakitearena.\nHorrez gain, alde psikologiko bat ere landu beharko duzu, ezta?\nOso baliagarria egin zaidan aholku bat ematen diet: beraien buruarengan konfiantza izatea, baita norberaren intuizioan ere. Ibilbide bat nondik joan daitekeen baldin badute buruan, kasu egin diezaiotela bere usteari. Egiten ari diren horretan sinetsi behar dute, eta praktikan jarri; ikusiko dute ongi ari diren ala ez, eta horrela ere asko ikasiko dute.\nBetidanik kirolari atxikituta egon zara. Mundu oso maskulinizatuan ere bidea urratu duzu. Berez hartutako bidea izan da, ala hautu politikoa?\nBarrutik ateratzen zaidan zerbait da, nire izaeraren parte bat. Ni ez naiz izan neska oso femenino bat —maskulinoa eta femeninoa izatea, zer da?; ulertzeko erabiltzen dut—, baina beti gustatu zaizkit gehienbat gizonek praktikatu dituzten kirolak: esku pilota, futbola, abentura kirolak, BTT, eskia, rollerra… Kirolek asebetetzen nautelako eta gustuko ditudalako praktikatu ditut, ez zerbaiten kontra joateagatik edo arauak apurtzeagatik. Ez da bide erraza izan.\n1985ekoa zara. Belaunaldi horretan kiroletan aritzen zineten neskak gutxiengoa baino, salbuespena zineten.\nEsaten dut badagoela jendea txikitatik ongi dantzatzen dena edo ongi abesten duena. Niri kirola ongi joan zait. Oso mugitua nintzen, gainera. Trebea nintzen kiroletan; bat probatu eta berehala harrapatzen nuen, edozein kirolekin.\nAbuztuaren 4an eman zuen saioa, feministen asanbladak antolatuta\nMutilekin ala neskekin jolasten al zenuen?\nSei urterekin hasi nintzen futbiton, mutilekin. Hiru urte inguru egon nintzen haiekin, eta gero neska nagusien taldera pasatu ninduten, bederatzi urterekin. Besteek 14-15 urte zituzten…\nHor, agian, adineko mutilekin baino arrotzago sentituko zinen…\nMutilen itxura nuen, esaten zidaten belarritakoak kentzeko, eta jendearentzako mutil bat gehiago nintzen. Neska helduagoekin oso gustura ibili nintzen, erlazioak egiteko badudalako joera.\nPilotan, berriz, zazpi urte inguru egon nintzen, Usansolon. Hamazazpi urtera arte aritu nintzen, neska eta mutilen arteko indarraren aldea oso nabarmena zenean. Mutilek gorputza ia guztiz garatuta zuten, eta ni orain naizen bezalakoa geratu nintzen: txiki-txikia eta argala.\n«Kirolak egin ditut asebetetzen nautelako, ez zerbaiten kontra joateagatik»\nGero —19 urterekin— palan hasi nintzen, neskekin. Futbolean neskekin hasi nintzenean, Galdakaon, zaharrenak 32 edo 34 urte zituen, eta nik 14. Trapitxeoren bat egin behar izan zuten fitxarekin, 15 urte izan behar zirelako [kar-kar]. Pilota eta futbola uztartzen nituen.\nOraingo ikuspuntutik begiratuta, emakumeen futbola egun dena baino are prekarioagoa zen.\nHondarrezko futbol zelai batean entrenatzen ginen; azkenak izan ohi ginen entrenatzen —21:00 edo 22:00etan—; baloi urratuenak; gizonen arropen soberakinak ematen zizkiguten… Imajina nazazu, 1,60 neurtuta eta XXL neurriko kamiseta batekin.\nEgon naizen taldeetan, hori bai, zuzendaritzako kideekin tratu pertsonal oso ona izan genuen, baina baliabide aldetik, azkenak ginen. Gero Athleticen jokatu nuenean, hor bai, profesionalizatuta zegoen, gizonen beste taldeek bezala entrenatzen ginen, Lezaman.\nPrestatzaile fisikoak genituen, entrenatzaileak, sendagileak eta abar. Ez genuen ezer irabazten, baina baliabide oso onak genituen. Oiartzunen urte asko ibili nintzen. Baliabide gutxiko talde umila da, baina oso tratu ona eman ziguten. Laguntzeko prest zeuden beti.\nEsku pilotan gazte zinenean ibili zinen. Munduko txapeldun izatera ere iritsi zinen gero, eta denboraldi honetan bertan utzi duzu.\nEmakumeen pilotaren ikusgarritasuna handitu da, baina baldintzak oraindik ez dira egokienak. Telebistan ateratzen dira txapelketa pare bat, baina egoera ez da oraindik oso ona. Gu ez gara aberasten, eta gure iritziak ez dituzte kontuan hartzen, besteak beste. Protagonistak gara, baina aldi berean guk nahiko genituzkeen baldintzetan baino okerragoetan ibiltzen gara.\nPalan 1990eko hamarkadatik gabiltza, baina ez zaio ikusgarritasunik eman, nahiz eta munduko jokalari onenak Euskal Herrikoak diren. Esku pilotariak hasi ginen medioetan gehiago ateratzen, 2015 inguruan. Lan handia dago egiteko, ez da bakarrik telebistan agertzea: egituratu egin behar da dena, eskolak sortu, kluben aldetik erantzuna eman behar zaie neskei, harrobia sortu, adin batetik aurrera talde federatuak mantentzeko saiakera egin… Gero eta neska gazte gehiago ari dira pilotan jokatzen.\nZein izan dira pilota uzteko arrazoiak?\nEz dut lizentzia berritu, pena handiz. Joko mailan inoiz baino hobeto nengoen, baina eskuko arazoek ez didate utzi jarraitzen. Alde batetik, fibrosi bat dut eskuineko eskuan. Bestetik, Raynauden gaixotasuna dut, odol zirkulazioari eragiten diona; oso zaila egiten zait eskuak berotzea eta ez mintzea.\nNire burua zaintzen nuen, baina ezinezkoa egin zait aurrera egitea. Emakume Pilotarien Elkarteko presidente ere izan nintzen, eta marroi asko jan behar izan nituen. Ez dut gustuko pilotak nola funtzionatzen duen bulegoetan. Horrek erretzen du, eta motibazio gutxirekin nenbilen.\n«Ezkutuan egon diren emakumeak azaleratu, ahaldundu behar dira»\nTelebistako reality-etan atera zara.\nBasetxea-n parte hartu nuen 18-19 urte nituenean, eta hura izan zen bizitu nahi nuen zerbait, nire buruari jarritako erronka bat. Ondoren, argi neukan ez nuela nire burua berriro aurkeztuko. El conquis-en parte hartzea lan aukera bat izan zen.\nErreferentzial izan daitezkeen emakumeak telebistan agertzeak ikusgarritasuna eman dezake?\nEz dut inoiz bilatu inoren eredu izatea; etorri zait, edo bila nigana etorri dira. Nahi nuen hori bizitu, baina balio badu ikusgarritasuna emateko kirol gutxitu bati edo zapalduta dagoen gizartearen talde bati, aurrera. Jendeari eredu berriak badaudela erakutsi behar zaio.\nTelebistan, baina beste eremuetan ere bai sustatu beharko lirateke…\nNoski. Emakume kirolariak, emakume feministak, edozelako emakumeak sustatu behar dira. Oso zapalduak egon gara, baina berdintasunaren aroan gaude, eta ezkutuan egon diren emakume horiek azaleratu eta ahaldundu behar dira, plazara ateratzeko.


Artearekin gertatu zen bezala, islamak bere kultura bereizgarria sortu zuen, konkistatutako herrialdeetako elementuak bereganatuz eta uztartuz.\nIslamiar zibilizazioaren ekarpenik handiena beste zibilizazio batzuen (greziarraren, bizantziarraren, persiarraren eta indarraren) kultura-oinordetza gordetzea, garatzea eta hedatzea izan zen. Eskuizkribuak bilatzen zituzten, eta kopiatzaileek kopiatu ondoren, kaleratu egiten zituzten. Lagun asko eta asko aritzen ziren kopiatze-lanetan. Aristotelesen, Galenoren, Ptolomeoren, Hipokratesen eta beste hainbat egileren filosofia- eta zientzia-lan garrantzitsuak arabierara itzuli zituzten, eta horri esker heldu ziren Mendebaldera ere.\nLurralde islamiarretan, zientzia-tradizioa oso aspaldikoa da. Gobernu islamiarrek astronomo, matematikari eta zientzialariei orokorrean babesa eman zieten. Kairon, Bagdaden eta Kordoban, adibidez, unibertsitateak, liburutegiak, behatokiak, laborategiak... eraiki ziren, eta mundu osoko jakintsuak bertaratu ziren.\nMendebaldeko medikuntza sineskerietan oinarritzen zen bitartean, islamiar munduko ospitaleetan medikamenduak eta antiseptikoak erabiltzen zituzten. Era berean, Averroes eta Avicena medikuek ebakuntzak egiten zituzten, anestesia gisa opioaren deribatuak erabiliz. Al-Razí sendagileak baztangaren inguruko aurkikuntza garrantzitsuak egin eta haurren gaixotasunei eta giza anatomiari buruzko tratatuak idatzi zituen. Abul Qasim zirujau kordobarrak sortutako tresna berriak mendez mende erabili ziren, gero.\nAstrolabioan eta beste hainbat itsas tresnatan egindako hobekuntzek, batetik, eta kartografiaren garapenak, bestetik, eragin erabakigarria izan zuten nabigazioan eta mundu ezezagunen esplorazioan. Matematiketan, zifra hinduak (1etik 9ra bitartekoak) eta zero zenbakia erabiltzen hasteak berebiziko iraultza sortu zuen matematika-kalkuluetan. Horrez gain, aljebra, geometria eta trigonometria ere garatu ziren.\nLiteratura, batik bat poesia, izugarri garatu zen. Ildo horretan, azpimarragarria da Ibn Hazm poetaren Usoaren lepokoa. Hamaika ipuin, fabula eta bidaia-narrazio ere idatzi zuten. Dena den, ezbairik gabe, lanik ezagunena Mila gau eta bat gehiago ipuin-bilduma da, ahoz aho eta belaunaldiz belaunaldi hedatutako ipuin herrikoiak jaso baitzituen.\nMendebaldeko zientziak eta pentsamenduak bilakaera berbera izango zuten, zibilizazio islamiarraren laguntzarik gabe?\nAztertu Mila gau eta bat gehiago lana eta egin ipuin-bilduma horren hasierari buruzko laburpena.


Etorkinen alde egindako protesta bat. Argazkia: Xabier Urteaga\nErmuko Udalak etorkinei ematen dien arreta praktika onen eredu gisa hartu da Gasteizen, Euskadiko Migrazioaren Itun Sozialaren aurkezpen ekitaldian. 100 udalerrik baino gehiagok egin dute bat migranteen giza eskubideak oinarri hartzen dituen itunarekin.\nAne Enzunza Ermuko Udaleko Migrazio teknikariaren arabera, balioa eman behar zaio udalek duten eskumenari, izan ere, gizarte zerbitzu publikoen kudeaketa udaletatik egiten da, eta etorkinei lehen harrera bertan egiten zaie. Hala, gogoratu du zerbitzu horien bidez lantzen direla "oinarrizko eskubideak: etxebizitza eskubidea, hezkuntza eskubidea eta gizarte larrialdietarako laguntza, besteak beste."\nBestalde, ohiko gizarte zerbitzuez gain, Ermuak badu atzerritartasunaren arloan, etorkinei zuzendutako orientazio sozio-juridikorako zerbitzua, "hainbat informazio ematen zaie bertan etorkinei: bizileku eta lanerako eskubidea eskuratzeko bete beharreko baldintzak zeintzuk diren, haien tituluak nola homologatu ditzaketen, lanbide heziketara sartzeko baldintzak zeintzuk diren, hizkuntzak ikasteko aukerak ote dituzten, etab…", argitu du Enzunzak.\nBizikidetzaren arloan migranteen parte hartzea funtsezkoa dela gaineratu du Enzunzak. Ermuan, adibidez, Udalak elkarteak sortzen lagundu die etorkinei eta elkarte horiekin elkarrizketa espazioak eraiki dituzte.\nHoriek horrela, beldurrak uxatu eta aurreiritziekin amaitzeko elkarbizitza eta harremanetarako politikak bultzatzen ditu Ermuko Udalak, etorkinei buruz dugun informazioaz gain, haiekin egon eta haiekin denbora partekatuz sentimenduak landuko ditugulako, "informazioa eta emozioak" uzartu behar dira, dio Enzunzak. Hain zuzen ere, Gasteizen 100dik gora udalek babestu duten itunak elkarbizitzaren aldeko jarrera argia du.


1958ko Eurovision Abesti Lehiaketa - Wikipedia, entziklopedia askea.\n1958ko Eurovision Abesti Lehiaketa\n1958ko Eurovision Abesti Lehiaketa urtero ospatzen den Eurovision Abesti Lehiaketaren hirugarren edizioa izan zen. Hilversumgo AVRO estudioetan ospatu zen, Herbeheretan, martxoaren 12an. Aurkezlea Hannie Lips izan zen.\nMartxoaren 12, 1958\n← Frankfurt 1957\nCannes 1959 →\nGarailea André Claveau frantziarra izan zen, "Dors, mon amour" kantuarekin. Hirugarren postuan gelditu zen abestia, Italiako Domenico Modugnoren "Nel blu dipinto di blu", maiz "Volare" deitua, oso arrakastatsua bilakatu zen mundu mailan, eta Eurovisionen historiako ezagunenetarikoa da.\nHamar herrialdek hartu zuten parte, aurreko edizioan bezala: Suediak lehen agerraldia egin zuen, Erresuma Batuak partaidetza eten zuen bitartean.\nItalia Italiera Domenico Modugno "Nel blu dipinto di blu" Urdinean, urdinez margotua 3 13\nHerbehereak Nederlandera Corry Brokken "Heel de wereld" Mundu osoa 9 1\nFrantzia Frantsesa André Claveau "Dors, mon amour" Egizu lo, nire kuttuna 1 27\nLuxenburgo Frantsesa Solange Berry "Un grand amour" Maitasun handi bat 9 1\nSuedia Suediera Alice Babs "Lilla stjärna" Izartxoa 4 10\nDanimarka Daniera Raquel Rastenni "Jeg rev et blad ud af min dagbog" Nire egunkariko orrialde bat hautsi nuen 8 3\nBelgika Frantsesa Fud Leclerc "Ma petite chatte" Nire laztantxoa 5 8\nAlemania Alemana Margot Hielscher "Für zwei Groschen Musik" Bi txanponen trukeko musika 7 5\nAustria Alemana Liane Augustin "Die ganze Welt braucht Liebe" Mundu guztiak behar du maitasuna 5 8\nSuitza Alemana, Italiera Lys Assia "Giorgio" — 2 24\nMultimedia: Eurovision Song Contest 1958


[APK] Deskargatu Alcatel-en Launcher-en bertsio berria Android-erako | Androidea\nHemen duzu APK Android-eko abiarazle arinena, arinena eta koloretsuenetako bat eskuz instalatzeko. A Alcatel Launcher, Edo zer da berdina, Alcatel marka frantziarraren terminaletan integratuta dauden Launcher, orain edozein Android-en instalatu dezakezu bere funtzionalitate guztiak gaituta dituena Alcatel terminal horietako bat izango bazenu bezala.\nOrain dela gutxi Alcatel terminaletan bezalako musika aplikazio tipikoa ere aurkeztu nuen Alcatel Idol 4S, Android-erako musika erreproduzitzaile ikusgarria horrek ere aukera ematen digu DJ saioak grabatzeko eskuz abestiak nahasteko aukera baten bidez bizkarreko interfaze bikoitz baten bidez. Beno, Alcatel OneTouch Music aplikazioa gustuko baduzu eta primeran osatuko duen Launcher baten bila bazabiltza, zalantzarik gabe bilatzen ari zaren Launcher da. Android Launcher bat soiltasuna gustuko duten pertsonentzat eta Launcher-ean integratuta dagoen Gaiak aplikazioan doan eskuragarri dauden gai askorentzako laguntza duela. Google Now bezalako pantaila lerragarri ikusgarriaz gain, OneTouch Stream izenarekin, egia da honen aktibitate onenetako bat Android-erako Launcher bakarra eta eraginkorra.\nNola deskargatu eta instalatu Alcatel Launcher APK eta instalatu edozein Android-en\nBaduzu Android Lollipop-etik aurrera aukeratu beharko duzu apk hau deskargatzen eta instalatzen.\nBestetik, badaude Android 4.1tik Android 4.4ra arteko bertsioa, orduan aukeratu beharko duzu beste APK hau deskargatzen.\nGozatu nahi baduzu Alcatel-en OneTouch Music musika aplikazio bikaina Esteka honen bidez joan beharko duzu non apk deskargatzeko esteka aurkituko duzu bere egunean idatzi nuen artikulua aurkitzeaz gain, bertan Androiderako musika erreproduzitzaile ikusgarri honek eskaintzen digun guztia erakutsi zizun.\nHemen duzue nik egindako bideoa eta bertan honen funtzionalitate guztiak azaldu nituen Androiderako musika erreproduzitzaile ikaragarria:\nAndroid-en bertsiora egokitutako APKa deskargatu ondoren, deskargatutako fitxategia exekutatu aurretik soilik egin beharko dugu. sartu Android ezarpenak eta Segurtasun atala gaitu iturri ezezagunetatik edo aplikazioetatik aplikazioak instalatzeko aukera emango diguten aukerak jatorri ezezagunak.\nHonekin deskargatutako apk gainean klik egin dezakegu instalazioaren instalazioarekin hasteko Alcatel Launcher bere bertsio berrienean eta eguneratuenean.\nHori nabarmentzeko aukeren artean oso ona Alcatel Launcher, eta abiarazle oso ona esan eta azpimarratzen dut, bilatzen ari zaren hori abiarazle arina bada, dauden aukerak bezain interesgarriak dira. Gaikako denda, aukera Onetouch korrontea edo bere karpeten trantsizio ikusgarriak. Publizitate integraturik gabeko Launcher baten aurrean zaude eta Launcher koloretsu bat, ziur asko maite izango dituzuna, zure Android gailua eskularru bat bezala egokituko baita.\nAhaztu edo kontatzeari utzi nahi ez diodan beste aukera bat, goitik behera irristatzea besterik ez dugula aurki dezakegu, hau da, aukera sinple honekin sartuko dugula zuzeneko bilaketa aukera hau letren edo gako-hitzen arabera iragazteko gai da bat datozen aplikazioak edo baita kontaktu egokiak erakusteko ere.\nArtikuluaren bide osoa: Androidea » Android aplikazioak » [APK] Deskargatu Alcatel-en Launcher-en bertsio berria Android-entzat\nZuk daukazun bertsioan publizitaterik egin gabe, Alcatel baten jabea naiz eta publizitatea ez ezik gogaikarria den olagarroa ere badaukat, laburbildu dutenen azeleragailu bat okerrera joan da nire ikuspegiaren arabera\nPedro Pablo Andrade triviño esan zuen\nAlcatel pop 4 plus 5056 bat daukat eta ahal bada abiarazlea behar dut\nErantzun Pedro Pablo Andrade triviñori


Euskadiko Orkestra Sinfonikoa - Orkestra\nEuskadiko Orkestran lan egin\nEuskadi kultura da, antzinakoa eta egungoa. Musika, tradizionala eta abangoardiakoa. Testuinguru horretan, Eusko Jaurlaritzaren Kultura Sailak sustatu eta garatuta sortu zen Euskadiko Orkestra Sinfonikoa, 1982an [62-1982 dekretua], musika ondasun partekatutzat duen gizartean. Eta orkestrak ondare oparo hori gordailuan hartu eta, horri dagokionez, konpromiso bat hartu zuen: ondare hori zabaltzea eta ondare horren garapena sustatzea. Horri esker, Euskadiko Orkestra erreferentziazko talde sinfonikoa da estatutan, ikuspegi kualitatibotik nahiz kuantitatibotik; izan ere, bere komunitatean irmo errotuta dagoen elkartea da, 7.000 abonatu eta batez beste urtean 150.000 entzule dituena; bere garaiko orkestra da, izugarrizko eskakizun-maila ez ezik aro guztietako musika sinfonikoa zabaltzeko konpromiso irmoa ere baduena; horrekin batera, interes berezia du euskal musikaren sorkuntzan eta hedapenean, nola gure mugen barnean hala handik kanpo.\nEnrique Jordák aholkulari artistiko gisa elkarte sortu berriaren burutzan jarri eta haren lehen urratsak zuzendu zituenetik, hainbat zuzendarik izan du Euskadiko Orkestraren kalitatea eta proiekzioa handitzeko ardura. Egun Robert Treviño Orkestraren Zuzendari Titularra da. Jun Märkl, Andrey Boreyko (Zuzendari Printzipal Gonbidatu lanetan), Andrés Orozco-Estrada, Gilbert Varga eta Cristian Mandeal, Mario Venzago, Hans Graf, Miguel Ángel Gómez Martínez, Matthias Kuntzsch, Maximiano Valdés eta Jordá bera, ohorezko zuzendaria izandakoa, aritu dira Euskadiko Orkestraren buruzagitzan egin duen goranzko ibilbidean.\nEuskadiko Orkestra Sinfonikoaren jarduera ondo egituratua eta dinamikoa da, eta euskal kultura-bizitzan errotuta dago. Horri esker, Orkestrak 100 kontzertu baino gehiago ematen ditu denboraldi bakoitzean, hainbat ziklotan banatuak eta estatuko nahiz nazioarteko hainbat musika-erakunderekiko lankidetzan.\nBere jardueraren ardatza den Abonu Denboraldiaren baitan, gure orkestrak lau kontzertu-ziklo ematen ditu modu iraunkorrean, Bilboko Euskalduna Jauregian, Donostiako Kursaal Auditoriumean, Gasteizko Principal Antzokian eta Iruñeko Baluarte Auditoriumean. Kontzertu horietan, EOSek lehen mailako zuzendariekin jardun du eszenatokian, besteak beste Yehudi Menuhin, Krysztof Penderecki, Christopher Hogwood, Paul McCreesh, Yakov Kreizberg, Oleg Caetani, Jerzy Semkov, Lawrence Foster, Giovanni Antonini, Jesús López Cobos, Cristóbal Halffter, Arturo Tamayo, Kery Lynn Wilson, Gloria Isabel Ramos, Gerd Albrecht, Joana Carneiro, Diego Matheuz, Michal Nesterowicz, Carlo Rizzi, Josep Caballé-Domenech edo Christoph König zuzendariekin. Orkestrarekin jardun izan duten bakarlarien zerrendak ere izen handiko interpretatzaileak biltzen ditu, hala nola Maria Joao Pires, Frank Peter Zimmermann, Mischa Maisky, Antonio Meneses, Christian Zacharias, Leonidas Kavakos, Radu Lupu, Arcadi Volodos, Heinrich Schiff, Elisabeth Leonskaja, Vadim Repin, Hélène Grimaud, Branford Marsalis, Michel Camilo, Martin Grübinger, Martin Fröst, Measha Brueggergosman, Milos, Johannes Moser, Benjamin Grosvenor, Joaquín Achúcarro, María Bayo, Carlos Alvarez, Carlos Mena, Ainhoa Arteta, Asier Polo, Marta Zabaleta eta beste asko eta asko. Aipagarria da halaber beste erakunde artistikoekin lankidetza; esaterako, Orkestrak, zulogunetik, musika jarri die Malandain Ballet Biarritzen Magifique eta Cendrillon ikuskizunei. Orkestraren kontzertu-eskaintza beste zikloek osatzen dute: bata ganbera-musika ardatz duen formatu txikiko eta kalitate handiko zikloa da, "Miramongo Matinéeak" izenekoa, eta bestea haur eta familientzat da ("Musika Familian") edota ikastetxeentzat ("Eskola Kontzertuak"), Orkestraren Hezkuntza Departamentuak diseinaturik. Bestelako jarduerak ere badira, Musika Gelaren bidez egiten direnak.\nGainera, ekoizpen propioko kontzertuez gain, bada gure Orkestraz zuzenean gozatzeko beste modurik, hainbat musikalditan orkestra gonbidatu gisa parte hartu ohi baitu, besteak beste Operaren Bilboko Lagunen Elkartearen (OLBE) denboraldian eta Musika-Música jaialdian Bilbon, Musika Hamabostaldian eta zinemaldian Donostian, Festival Musique en Côte Basque jaialdian, Musikasten eta abarretan; baita gure lurraldeko hainbat herritan ere ("Orkestra Herrietan"). Eta etxetik urrun ere bai: nazioarteko biretan; gure herriko kultura-ondarea transmititzen duen aldetik, bira horiek oso garrantzitsuak dira gure orkestrarentzat. Austria, Argentina, Alemania, Brasil, Txile, Suitza, Frantzia, Britainia Handia eta Italia dira bira horien jomugetako batzuk. Bertan, arrakasta handia lortu izan du gure orkestrak, hala nola Vienako Konzerthaus, Buenos Aireseko Teatro Colón, Municheko Prinzregententheater, Berlineko Kontzerthaus, Düsseldorfeko Tonhalle, Sala Sao Paulo, Milaneko Auditorioa edo Opéra Royal de Versailles areto ospetsuetan eta La Biennale di Venezia jaialdian. Horri dagokionez, nabarmendu behar da gure orkestrak estatuko eta nazioarteko beste orkestra batzuekin trukeak egiteko duen politika. Izan ere, horri esker, EOSen musika beste leku batzuetara eramateaz gain, kanpoko orkestrak gure auditoriumetara etortzen dira.\nEuskadiko Orkestrak, halaber, soinu-artxibo handia du, euskal konpositoreen produkzio sinfonikoa ardatz duen politika diskografikoari esker. Hain zuzen ere, besteak beste Decca (Universal) eta RTVE Música zigiluek argitara emandako ia berrogeita hamar artean, Euskal Konpositoreen Bilduma nabarmendu behar da; izan ere, CLAVES etxeak Mondragon Taldearen laguntzaz argitaratutako lan hori orain arte egin den euskal egileen obren bildumarik handiena da. Baina euskal musikaren maisu-lanak iraunkor bihurtzeko zaletasun eta lan hori ez da bilduma horretara mugatzen, eta horren erakusgarri, XX. mendeko euskal musikaren sorkuntza obra gorenetako bat den Francisco Escuderoren Gernika eta José María Usandizagaren La Llama operen lehenbiziko grabaketak aipatu behar dira. Orkestrak, musika-ondarea bizirik irautea lortzeaz gain, ondare hori handitzea sustatzen du, euskal sortzaileei -oraindik ezagunak ez direnei nahiz dagoeneko sona lortu dutenei- eskuarki obrak enkargatzen dizkielako. Interes horren erakusle dugu Tesela konposizio-proiektua, 2012an orkestrak abian jarri duena bere 30. urteurrena ospatzeko eta BBVA Fundazioaren lankidetza esklusiboa duena.\nDena den, desadostasunen, bizikidetzaren eta aniztasunaren aroan, gure Orkestra izaki bizia da, konplexu eta aldabera, eta aktualitateari atxikia. Horri dagokionez, gero eta balio handiagoa ematen dio kulturaren beste eremu batzuekin esperimentatzeari. Eta horri loturik, esate baterako, bere lana modernitatearekin bat egitearren, kontzertu-aretoak alde batera utzita Bilboko Guggenheim-en Mike Oldfield-en Music of the Spheres diskoa aurkeztu zion munduari; era berean, 2001. urtean kontzertu telematiko bat egin eta internet bidez eman zuen, bertan parte hartu zuten musikarietako batzuk zuzendaria zegoen tokitik hainbat kilometrotara zeudela, zuntz optiko bidez konektaturik. Testuinguru honen baitan, honako ekimenak daude: "KlasikAT", musika klasikotik at dagoen zikloa, zeinean Orkestrak bere doinuak beste musikekin nahasten dituen; Lo imposible, El mal ajeno edo Ocho apellidos vascos bezalako filmen soinu banden grabazioa edo zuzeneko estreinaldia, edo lankidetza Jorge Drexler kantautorearekin.\nEuskadiko Orkestra Sinfonikoa, sortu zenetik (1982), Espainiako Orkestra Sinfonikoen Elkarteko (AEOS) kidea da. Halaber, Hezkuntza Kontzertuen Antolatzaileen Sareko (ROCE) kidea da sare hori 2010ean sortu zenez geroztik.\nEuskadiko Orkestra Sinfonikoak Donostia hiriko Urrezko Domina jaso zuen 2013. urtean.\n2015. urtetik Euskalerriko Adiskideen Elkarteko Adiskide Kolektiboa da.\nEuskadiko Orkestrak bat egin du 2016ko Europako Kultur Hiriburua egitasmoarekin.\n» Behera kargatu katalogoa\n[PDF formatua - 230KB] | [RTF formatua - 270KB]


NAFARROAKO KOMIKIAREN 12. AZOKA – PamplonaEsCultura\nAstelehenetik igandera, 10: 30etik 13: 30era eta 17: 30etik 21: 00etara (irailaren 5ean eta 12an, itxita).\nKondestable Civivoxean ikusgai egonen da Komiki Azokaren erakusketa nagusia, ‘Sakrifizioa eta goraldia, David Rubínen komikien 15 urte’’, Asier Mensurok komisariatua. Erakusketa Afundación – Abanca Gizarte Ekintzak laguntzen du. Ordutegia: Astelehenetik larunbatera, 10:30 –13:30 eta 17:30 – 21:00 (5ean eta 12an –igandeak– itxita). Irailaren 3an, David Rubín artistak bisita gidatua eginen du bere erakusketan barna, horma-irudi bat sortuko du, ikusleekin elkarrizketatuko da eta aleak sinatuko ditu.\nARGIBIDE gehiago: https://salondelcomicdenavarra.com /\nBost lantegi programatu dira: 4 haurrei zuzenduak (Lego eta pertsonaien modelatzea), eta bestea, gidoiari eta orrira egokitzeari buruzko lantegi trinko bat da, 16 urtetik gorakoendako. Tokiak mugatuak dira eta izen-emateak tizacomic@gmail.com postaren bidez egin daitezke.\nKondestable Civivoxean bi lantegi eginen dira:\nIrailaren 4ean, larunbatarekin, 11:30ean, ‘‘Sor ezazu zeure Memojia plastilinarekin’’ lantegia, OTTSTUFekin modelatuta, familiei zuzendua (8 urtetik beherakoentzat, helduren batek lagundurik). Lantegi honetan, plastilinarekin karikaturak egiteko oinarriak landuko dira Diego Escribano Ott OTTSTUFF artista eta diseinatzaile grafikoaren eskutik. Trikimailu errazei esker plastilinazko memojiak sortuko dituzte, esku-trebetasunak hobetu eta ‘’hiru dimentsiotan marrazten’’ ikasiz.\nIrailaren 25ean, larunbatarekin, 10:00etan, «Komikiak egitea: ideiatik azken orrira» lantegia izanen da. Lantegi trinko bat da, “Subnormal. Una historia de acoso escolar” eleberri grafikoaren gidoigile Fernando Llor eta Miguel Porto marrazkilariaren eskutik. Bertan komiki bat sortzeko prozesua azalduko dute, jatorrizko ideiatik hasita azken arteraino, eta gidoiaren lanketa, orrien plangintza, biñeten banaketa eta narrazio grafikoaren baliabideak nola erabili azalduko dute. 4 ordu iraunen du. 16 urtetik gorakoendako. Leku kopurua mugatua da. Izen-emateak tizacomic@gmail.com. postaren bidez egin daitezke. 10:00etan, Kondestable Civivoxean.


MegaUploadeko fundatzaileak beste egun bat emango du espetxean\nBestalde, gaur ezagutu da polizia operazioan beste bi pertsona atxilotu zituztela Europan.\nZeelanda Berriko Justizia Auzitegi batek aztertu egin du gaur Kim Schmitz MegaUpload webguneko fundatzailearen askatasun eskaera, eta bihar edo etzi jakinaraziko du erabakia. Horrenbestez, gutxienez beste egun bat eman beharko du kartzelan.\nSchmitz behin-behineko espetxealdi egoeran dago MegaUpload webgunea itxi zutenetik. AEBek estraditatzea eskatu dute, pirateria informatikoa egotzita.\nFundatzailearekin batera, FBIk beste hiru pertsona atxilotu zituen: Finn Batato webguneko teknikariburua (38 urtekoa), Mathias Ortman (40 urtekoa) eta Bram van del Kolk kofundatzailea (29 urtekoa).\nHiru horiek ere behin-behineko espetxealdian jarraituko dute.\nGaurko saioan, Schmitzen abokatuak esan du polizia operazioa bortitza eta neurrigabea izan zela, eta Kim Dotcom (bere bezeroaren ezizena) enpresaburu arduratsua eta familia gizona dela. Are gehiago, haren emaztea haurdun dagoela eta bikiak espero dituela argudiatu du.\nBere aldetik, Anne Toohey fiskalak adierazi du Dotcom aske uztea oso arriskutsua dela, herrialdetik ihes egiteko baliabideak baititu. Horren ildotik, helikoptero bat eta nortasun ezberdinekin hainbat pasaporte legal dituela aipatu du.\nBeste bi atxiloketa Europan\nBestalde, fiskalak jakinarazi du polizia operazioan beste bi pertsona atxilotu zituztela Europan. Datu hori ez zen ezaguna orain arte.\nHain zuzen ere, atzemandakoak Sven Echternach 39 urteko alemaniarra eta Andrus Nomm 32 urteko eslovakiarra dira.\nZeelanda Berriak atxilotutako guztiak AEBetara estraditatzea onartuko balu, krimen antolatua, dirua zuritzea eta jabego eskubideak urratzea delituei aurre egin beharko liekete.\nDelitu horiekin errudun jotzen badituzte, 50 urte arteko espetxe zigorra ezarriko diete.\nInformazio gehiago:Eitb: MegaUploadeko fundatzaileak beste egun bat emango du espetxean


Udalaren oharra, pandemia-egoeraren aurrean hartutako neurriak berretsiz - Orioko Udala\nAtzo, neurri horiek indarrean jarri eta astebetera, Udaleko lan-mahaia berriz bildu zen eta aurreko asteko neurriak bere horretan mantentzea erabaki zuen, berriro aho batez. Udal-instalazioetan eskaintzen diren zerbitzuek telematikoki funtzionatzen dute (musika-eskola, ludoteka…) nahiz eta irakasleak lantokian egon.\nKirolari dagokionez ere, udal-instalazio guztiak itxita daude. Kirolari profesionalek edo semi-profesionalek bakarrik dute aukera kanpoan kirol egiteko (arraunlariek, esaterako), betiere dagozkion neurriak hartuta.\nOtsailean aurreikusita zeuden kultur ekitaldiak ere bertan behera gelditu dira egoera hobetu arte.\nUdala jakitun da erabaki hauek zailak direla eta herritarrei zuzen-zuzenean eragiten dietela; baina, egoera ikusita, Udalaren eskumena diren zerbitzuetan herritarren osasuna lehenetsi du.


"Elementu ez etengarriak" dituzten hornidura-puntuak - Som Energia Laguntza Gunea\nElementu ez etengarri bat duten hornidura-puntuek kontuan hartu beharreko berezitasun batzuk dituzte.\n"Elementu ez etengarriak" buletin edo ziurtagiri elektrikoa igortzen duen teknikariaren iritziz zerbitzu elektriko etengabea behar duten gailu elektrikoak dira, besteak beste:\nElementu ez etengarriak dituzten hornidura-puntutzat jo daitezke honako hauek ere:\nOspitaleak, bereziki, ebakuntza-gelak eta zainketa intentsiboetako unitateak.\nOsasun-egoera bereziak dituzten pertsonen etxebizitzak: arnasketa lagundua edo dialisia behar denean.\n2.0TD tarifarekin maximetroaren arabera fakturatzen hasteko aukera\nBesterik adierazi ezean, 2.0TD tarifa duten kontratu guztiek (gehienez 15 kW-ko potentzia kontratatuta) potentzia kontrolatzeko etengailuaren (PKE) arabera fakturatzen dute. Horrek esan nahi du kontagailuak hornidura eteten duela inoiz kontratatutakoa baino potentzia handiagoa erabiltzen bada.\nAlabaina, Legeak (1454/2005 Errege Dekretuak) maximetroaren arabera fakturatzen hasteko aukera ematen die 2.0TD tarifa (gehienez 15 kW-ko potentzia kontratatuta) duten eta elementu ez etengarri bat edo batzuk dituzten hornidura-puntuei, baldin eta kontratatutako potentzia elementu horien potentzia nominalen (potentzia nominala etengabe funtzionatzen ari den aparatuaren gehieneko potentzia da) batura edo hori baino handiagoa baldin bada.\nGogoan hartu behar dugu, maximetroaren arabera fakturatzen duten hornidura-puntuetan, potentzia ez dela mugatua, potentzia kontrolatzeko etengailua duten hornidura-puntuetan ez bezala. Beraz, maximetroarekin, kontrataturiko potentzia gainditu dezakegu etenik jasan gabe, baina orduan, zigorrak jaso ditzakegu, honako artikulu honetan azaltzen dugun moduan: Potentziaren eta potentzia-gehiegikerien kostua 2.0TD tarifan elementu ez etengarriekin.\nErabilitako potentzia erregistratzeko metodoa eta igogailuak\n15 minutuero, maximetroak denbora-tarte horretan erabilitako batez besteko potentzia erregistratzen du. Horri “ erabilitako potentziaren ordu-laurdeneko irakurketa” esaten diogu.\nIgogailuek segundo gutxi batzuk irauten duen abioan bakarrik erabiltzen dute puntako potentzia handi samara. Hortaz, nahiz eta igogailuen potentzia nominala askoz handiagoa izan, igogailuek 15 minutuero behar duten batez besteko potentzia ez da oso handia, eskuarki 0-3 kW (igogailu modeloaren eta tarte horretan zehar ematen zaion erabileraren arabera).\nEskuarki, elementu ez etengarri bat edo gehiago dituzten instalazioen kasuan, hauek dira kontratazio-baldintza onenak:\nPotentzia maximetroaren arabera fakturatzen hastea: aukera hau bereziki gomendagarria da hornidura-puntuko elementu ez etengarria igogailu bat edo potentzia handiko beste elementu ez etengarri bat denean. Esan bezala, maximetroaren araberako fakturazioarekin, kontratatutako potentzia gainditu dezakezu argi-etenik jasan gabe. Maximetroarekin, auzo-komunitateek nabarmen aurreztu ohi dute potentziaren fakturazioan. Gogoan hartu behar dugu, esan bezala, momentu horretatik aurrera, potentzia artikulu honetan azaltzen dugun moduan fakturatuko dela:Potentziaren eta potentzia-gehiegikerien kostua 2.0TD tarifan elementu ez etengarriekin.\nGutxienez, elementu ez etengarriaren potentzia bera kontratatzea: eskuarki, igogailuaren potentzia nominala. Datu hori gailuaren motorraren plakan aurkituko duzu; bestela, eskatu informazioa mantentze-lanak egiten dituen enpresari edo fabrikatzaileari. Elementu ez etengarri bat baino gehiago badago, kontratatu beharreko gutxieneko potentzia, legez, elementu horien guztien batura izan beharko da. Nolanahi ere, kontuan hartu behar dugu, kontratatu beharreko potentzia definitzeko, instalazioko aparatu guztiak aintzakotzat hartu behar ditugula, elementu etengarriak izan ala ez.\nNola eskatu maximetroaren araberako fakturazioa\nZure hornidura-puntuan elementu ez etengarri bat badago eta maximetroaren arabera fakturatzen hasi nahi baduzu, bidali mezu elektroniko bat modifica@somenergia.coop helbidera, eta zehaztu zure kontratu-zenbakia eta kontratazio-baldintza berriak.\nOso garrantzitsua da kontuan hartzea elektrizitatea banatzen duen enpresak, araudian xedatzen den legez, maximetroaren arabera fakturatzen hasteko eskaera jasotzen duenean, elementu ez etengarriak eta haien potentzia nominalak jasotzen dituen hornidura-puntuaren buletin elektriko berri bat igortzea eska dezakeela.\n3.0TD tarifa duten hornidura-puntuak\n3.0TD tarifa duten hornidura-puntuetan, igogailua bada instalazioko gailu guztien artean potentzia handiena behar duena, kontuan hartuta puntako potentzia handi samarra abioan bakarrik erabiltzen duela, potentzia txikiagoa kontrata daiteke fakturan aurrezteko. Besterik adierazi ezean, tarifa honekin, maximetroaren arabera fakturatzen da; hortaz, bost denboralditan potentzia txikiak eta 15 kW-tik gorako potentzia denboraldi bakarrean kontrata daitezke.\nZer hartu behar dugu gogoan auzo-komunitate batean argia kontratatzean?


Gipuzkoako eta bere erakundeen historia laburra: José Luis Orella Martínez\nGipuzkoako historiak lurralde ederra deskribatzen du. Itsasoari lotuta, bere biztanleek mundua lehenengo aldiz inguratzeko bide sekretuak aurkitzeko, eta bere itsasontziekin eguzkia sartzen ez zen Inperio bateko urruneko lurrak deskubritzeko gai izan ziren. Nahiz eta txikia izan, lur aberatseko lurralde honetatik iniziatiba handiko gizonak atera dira. Aspalditik, uhar bortitzek burdindegiak hornitu izan dituzte, eta bertan, lurraren barnealdetik ateratako burdina lantzen zuten, mundu osora ailegatzen ziren arma eta ontzi-tresnak egiteko.\nLiburu honek azaltzen duenez, lurralde honetako herritarrek oso harro zeuden bere jatorri eta leinuaz, eta inoiz ez zuten izaera unibertsal batekin bateratzeko asmorik izan. Kantauri itsasoko haizeaz baliatuta, bertako marinel eta soldatuak Suaren lurraldeko mugetara arte iritsi ziren eta bertako misiolariak mundu osoan zehar ezarri ziren. Baina gipuzkoarrek beti egin zieten aurre erronka guztiei, bere identitatearen sustraiei uko egin barik eta komunitate historiko komun baten parte direla ahaztu gabe.\nOrtega eta Gasset esaten zuen moduan, gertakariak errealitatearekin korrespondentzian ezagutu eta ulertu behar dira, eta, hortik, Historiaren arrazoia atera. Horrela, Gipuzkoa iraganean izan zena ulertuz, etorkizunerako bidea eraiki ahal izatea espero dugu.


maiatza | 2007 | irratia.com\nHileko artxiboak: maiatza 2007\n86. saioa: Rob Malda Bilbon eta ARGIAn\nSaioa entzuteko HEMEN. blogak 2.0 jardunaldietan Rob Malda Slashdot.org guneko sortzaile eta garatzailea entzuteko aukera izan genuen. Blogak 2.0 jardunaldiaren kronika egin, eta Gorka Bereziartua elkarrizketatu dugu gero. Gorkak elkarrizketa egin zion Maldari, ARGIA astekarian asteon argitaratzeko. Slashdot bakarrik ez, digg, 2.0 teknologia, kazetaritza… mintzagai ugari izan ditugu.\nOhi bezala, albisteak 2.0 albistegi teknologikoarekin amaitu dugu gure saioa. Gaurko saioan Barcelona Raval Session diskoko kantuak entzun ditugu.\n85. saioa: blogak 2.0 eta Ubuntu tribe\n2007/05/22 jabea\tIruzkin 1\nSaioa entzuteko HEMEN. blogak 2.0 aurkezten hasi dugu saioa, eta horretarako Jose Del Moral gonbidatu dugu. Jardunaldia, startup 2.0, hazruido lehiaketa eta gure egoeraz mintzatu zaigu. Interneteko aditu, enpresari, sare sozialen bultzatzaile… elkarrizketa sakona izan da gaurkoa. Saioaren bigarren zatian, ubuntu tribe izan dugu hizpide. Orain artean izkutuan aritu dira marketing birala egiten, arrakasta handiarekin gainera. Elkarrizketa eta gogoeta mamitsuak egin dizkigu berak ere.\nAlbisteak 2.0 tartean albiste teknologikoen berri eman ostean, musika librearen tartean Desorduetan taldearen doinuak entzuten amaitu dugu saioa.\n84. saioa: IEB07tik bueltan, web 2.0 Hemen\nSaioa entzuteko HEMEN. IEB07 Informatikari euskaldunen bilkura burutu zen iragan astean Donostiako Miramonen. Ekitaldiari errepasoa eman, eta gaitik gaira sakondu ditugu. Twitter bidez, backchanel bidez… denetarik jarraitzeko aukera egon zen arren, guk errepaso digitala eman diogu orduko jardunaldiari.\nAlbisteak 2.0 atalean berriz, astero bezala inguruko albiste teknologikoak landu eta gonbidapena luzatu dugu, edonork irratiacom etiketarekin bildu ditzan.\n83. saioa: Euskal Herria Kuba clash 2.0\n2007/05/08 jabea\tIruzkin 1\nSaioa entzuteko HEMEN. Talka tour 07 hasi ostean, eta Mexiko, Venezuela eta Kubara joan aurretik, gurean izan da Fermin Muguruza. Astelehenean abiatuta, bidaitxartela eskuan duela gure mikrofonoetan izan da bidai musikalaren berri emanez. Tokian tokiko egoeraren lekuko izango da Muguruza, eta itzultzerakoan berriz ere gurekin elkartzekotan gara.\nKubara jo dugu guk ere, cubainformacion.tv proiektu berria ezagutu dugu Helena Bengoetxearen eskutik. Telebista, irratia, aldizkaria eta informazioa biltzen dituen blokeo mediatikoaren kontrako ekimena da.\nAzkenik, asteon ospatuko den Informatikari Euskaldunen Bilkura 07 (ieb07) izan dugu hizpide, horretarako Gorka Julio Teketen gurera gonbidatuz. Mikroformatuak ere hizpide hartu ditugu, bidenabar.


Jon Lopategi, bertsolaritzaren transmisioaren erreferentea\nBertsolaritzara gai sozialak ekartzen aitzindari izan zen bertsolaria hil da, 84 urte zituela. Bertsolari txapelduna izan zen muxikarra, eta bertsolaritzaren transmisioaren erreferentea. Bihar izango da hileta elizkizuna, 18:00etan, Ariatzako Santa Kurtze Eliz-parrokian (Muxika).\nEuskal Herriko bertsolari txapelketa irabazi zuen Lopategik 1989an -txapeldunorde izan zen 1982an eta 1986an-, eta lau aldiz izan zen txapeldun Bizkaiko Bertsolari Txapelketan: 1962, 1964, 1966 eta 1987 urteetan. 1984tik aurrera, bertsolaritza irakasten aritu zen eta 2004an ohorezko euskaltzain izendatu zuen Euskaltzaindiak.\nAndres Urrutia (euskaltzainburua): "Garai zailetan bertsolari osoa izan zen Lopategi, gerora bertsolaritzaren teknika ez ezik, espiritua ere belaunaldi berriei erakusten jakin izan zuena".\nAdolfo Arejita (euskaltzain osoa): "Bizkaiko eta Euskal Herriko bertsolaritzaren izar argitsuenetako bat joan zaigu Jon Lopategiren heriotzarekin. Baina haren gerizak, argiak eta gomutak geure baitan iraungo du".\nzenbat eta... hainbat eta...\nZenbat eta gehiago ikasi, orduan eta hobeto / hainbat eta hobeto / hobeto / gero eta hobeto…\nOnartu egin behar al dugu azkeneko forma hori?\nbakean utzi, berdin izan\nBakean utzi zer da: Nor-Nork ala Nor-Nori-Nork? Alegia, utz nazazu bakean ala utzidazu bakean?\nBestalde, berdin izan nola jokatzen da: berdin dit ala berdin zait?


Zaldi Urdina. Sarraski Isildua Gogoan. | Aux Magazine\nDenboraldi honetako euskaraz egindako antzerki lanarik arrakastatsuena bilakatu da. Gizartean drogak duen eraginari buruz hausnartzera gonbidatzen gaituen lana. Elkarrizketa honetan Ximun Fuchs zuzendariak ‘Zaldi urdinaren’ nondik norakoak ematen dizkigu.\nProiektu honen zein fasetan iritsi zinen? Gidoiaren behin betiko bertsioa bazegoen antzezlana prestatzerakoan ala jasotako hasierako bertsiotik abiaturik testuren bat berridatzi zenuten? Antzezlan honen iturburua Justo Arriolaren ‘A los pies de los caballos’ da. Liburu honek azaltzen du drogaren galdera Euskal Herrian, hots, nolatan izan den hainbeste droga, nondik etorri den, ze interesekin… Droga gure azkeneko sarraskia izan da, milaka hil dira. Hau ez da sartzen euskal gatazkaren kontakizunean. Drogagatik norbait galdu duten familiak geratzen dira estigmarekin, desbideratze batean ibili izan balitz bezala baina nire ustez hau zerbait antolatua izan zen, itotzeko eta erailtzeko belaunaldi oso bat. Alkoholarekin egin zen bezala indioekin edo japoniarrek Mantxurian egindako sarraskia opioarekin eta denok dakigu Euskal Herrian edozein droga mota aurkitzea oso erreza dela. Droga, berez, ez da ona ez txarra baizik eta horren kudeaketa da arriskutsua izan daitekeena. Arazoa da nahitara pozoi bezala erabiltzen denean holako eskala batean.\nNolakoa izan zen aktoreen zerrenda osatzeko proiektua? Aurretiaz ezagutzen zenituen ala hautaketa proba egon zen egokienak aukeratzeko? Antzezlan hau laugarrena da Arte Drama, Deja vú eta Axut! konpainiek elkarrekin egiten duguna. Hiru urtero biltzen gara onurak eta pentsaerak saski komun batean jartzeko. Proiekturako aberasgarriak diren beste pertsona batzuk ere gonbidatzen ditugu. Aktore gazteak ere gonbidatzen ditugu tresneria haien eskura izan dezaten haiek ere etorkizunean proiektuak aurrera eramaten ikasteko. Beraz proiektu hau bi helburu ditu, alde batetik antzezlanarena eta bestetik biharko euskal sortzaileak laguntzea oso era konkretu batean.\nZaldi urdinak gaur egun gertatzen den istorioa kontatzen digun arren, 80 eta 90 hamarkadetan pairaturiko drogadikzioaren erreferentzia nabarmena da. Denbora aukeraketa hori errepikatzeko arriskuan gaudela abisua ote da? Bai, hala da. Gure antzezlana road movie bat da. Familia bat bere seme iheslari bila doa, koman erori den norbaiti droga saldu eta gero. Road movie honetan familiak ukango ditu bere mamuak eta bere galderak bilaketa honetan eta Euskal Herriaren historia ere aurkituko du aurrez aurre. Inportantea zaigu gu, euskal sortzaileak bezala gure historiaren lekukoa izatea, ez aipatzen den historia ofiziala baizik eta memoria herrikoia, familietan dauden istorio horiek atera behar direnak gizarte mailan konpontzeko.\nAntzezlanean eskarmentu handiko aktoreak baita hasiberrikoak ere aurki daitezke. Zaila suertatu zaizu talde bat osatzea haiekin? Zelan ikusten duzu aktoreen belaunaldi berria? Uste dut aktore gazteek badutela gaitasun handia baina hala da beti. Gazteriak ez badu gauzak ondo egiten aurreko belaunaldiak zerbait gaizki egin du. Sekulako altxorrak dira eta batzuetan ez ditugu balioztatzen. Babes eskasa bada eta ez da sustatzen euskal gazteriak duen kemena eta orokorrean euskal kultura sustatzeko ez dago pentsaera sendorik. Oso tristea eta esanguratsua da, politikoki funtsezko pentsaera bat ez izatea bat gure herriarentzat. Kulturan ez pentsatzea, herrian ez pentsatzea baita. Hori bezain sinplea da. David Tijeroren testua.\nArchivado en NOTICIAS, NOTICIAS FLASH, TEATRO · Etiquetado como Teatro, Zaldi Urdina


Ez etsitzeak garaipena eman dio Van der Breggeni | Kirola | Berria\nEz etsitzeak garaipena eman dio Van der Breggeni\nVan Vleuten izan da bigarren azken-aurreko etapan, eta aise eutsi dio lidergoari. Mitcheltonekoak bigarrenez irabaz dezake gaur Giroa\nAnna van der Breggenek azken metroetan lortu zuen atzo garaipena. BERRIA\nEtapa amaiera bizia eta ikusgarria eskaini zuten atzo sailkapen nagusiko bi txirrindulari indartsuenek Italiako Giroan: Annemiek Van Vleutenek (Mithcleton Scott) eta Anna van Der Breggenek (Boles Dolmans). Montegoko azken kilometroetan —12,4 kilometro eta %7,3ko pendiza batez beste—, elkarri erasoka aritu ziren. Van der Breggenentzat izan zen etapa, eta Van Vleutenek estutasunik gabe eutsi zion elastiko arrosari. Ezusterik ezean, gaur bigarrenez irabaziko du lasterketa.\nEguneko ihesaldia zazpi txirrindularik osatu zuten: Nicole Steigengak (Bepink), Maaika Boogardek (BTC), Hannah Barnesek (Cayon), Kelly Van den Steenek (Lotto-Soudal), Malgorzata Jasinak (Movistar), eta Kseniya Dobrynina).\nBaina helmugarako 20 kilometro falta zirela, harrapatu egin zituzten. Van Vleuten tropel buruan jarri zen. Zortzi kilometrora zegoen Montegoko tontorra. Amanda Spratt taldekideak, Van der Breggenek, Lucinda Brandek (Sunweb) eta Ashleigh Moolman Passiok (CCC) baino ez zioten eutsi. Azken bost kilometroak, ordea, Van Vleutenen etaVan der Breggenen arteko buruz buruko bat izan zen. Van der Breggen izan zen erasoa jotzen aurrena. Elastiko arrosa lortzeko azken aukeretako bat zen, nahiz eta bazekien ia ezinezkoa zela. Mitcheltonekoak ondo eutsi zion, eta, ondoren, hura izan zen aurtengo Giroko hirugarren garaipena lortzen ahalegindu zena, eraso gogor bat joz.\nErrazena etsitzea zen. Baina Van der Breggenek, hortzak estutu, eta ez zuen amore eman. Helmugatik 200 metrora VanVleuten harrapatu, eta irabazi egin zuen. Giroa gaur amaituko da, San Vito al Tagliamento eta Udine arteko 120 kilometroko etaparekin.


1. fasean dauden erkidegoetan\nLaLigako azken bi jardunaldiek eta Endesa Ligan jokatzeko geratzen diren partidek zaleak izango dituzte harmailetan pandemiako lehenengo fasean dauden erkidegoetan.\nSan Mamés con pblico en sus gradas. Foto: EFE\nOsasun Ministerioak ez du babesten denboraldi honetan zaleak zelaietara itzultzea\nLigako azken partidak publikoarekin jokatzea aztertzen ari da Espainiako Gobernua\nFutboleko Lehen eta Bigarren Mailetako eta saskibaloiko ACBko (Endesa Liga) partidetara publikoa bueltatzea baimendu du Espainiako Gobernuak asteazken honetan. Hala ere, erkidegoek ezarritako neurrien araberakoa izango da publikoaren itzulera.\nPandemiaren lehen fasean dauden erkidegoetan itzuliko ahalko dira zaleak estadioetara, Jose Manuel Rodriguez Uribes Kultura eta Kirol ministroak Osasuneko Lurralde arteko Kontseiluan adierazi duenez.\n"Publikoa izango dugu LaLigako azken bi jardunaldietan, baita Endesa Ligan geratzen diren jardunaldietan, pandemiaren lehen fasean dauden erkidegoetan. Osasun neurriak izango dituen protokoloa egingo dugu. Osasun-egoera ona den erkidegoetan hasiko da publikoa estadioetara eta pabilioietara sartzen", adierazi du Rodriguez Uribesek.\nSaskibaloiaren kasuan, pabilioiek edukieraren ehuneko 30a hartu ahalko dute, beti ere 5.000 zaleko kopurua gainditzen ez badute.\nHauek dira publikoarekin jokatuko diren partidak:\nAste honetan Valentzia – Eibar eta Vila-real – Sevilla Lehen Mailako partidek zaleak izango dituzte harmailetan. Bata zein bestea 37. jardunaldiari dagozkienak dira, eta igandean jokatuko dira 18:30etik aurrera. Bigarren Mailari dagokionez, Castello – Ponferradina eta Lugo – Mirandes neurketak izango dira jarraitzaileek bertatik bertara ikusi ahalko dituztenak (16:00etan, eta 18:30ean jokatuko dira, hurrenez hurren).\nSantander Ligako hurrengo jardunaldian, berriz, txapelketako azkena izango dena, Elx – Athletic (Martinez Valeron), Levante – Cadiz eta Celta – Betis norgehiagokak izango dira ikusgai.


Aizarna.com :: Iraileko albisteak (2017)\nIraileko albisteak (2017)\nDiktadura Frankistak azken arnasak ematen ari zen eta azken ostikoak ematerakoan erail zuten Otaegi. Bere oroimena gogoan izateko argazki hau.\nJende ugari urbildu zen Akoara Kalbario txiki egunari dagokion festara. Giroak lagundu zuen eta hurbildu ziren guztiak benetan gozatu zuten bertako giroan murgilduta.\nKontzejuko balkoiak duen itxura Azaroan. Kataluinak independentzia lortzeko egin nahi duen galdeketari babesa emateko izango da seguruenik.\n·\tIrailak 17 Akuako jaiak. ·\t·\t9:30. Idiakaitz Txistulari Taldea baserriz baserri. ·\t10:30. Akuako XII. Bira. 7.800 metro. Izena ematea, Zestoako kiroldegian edo herrikrossa.com web gunean. Inskripzioa, 5 euro. Egunean bertan dortsala jasotzerakoan bueltatuko da dirua. ·\tOndoren, asto lasterketa hasi aurretik, “Akua Txikia”, 6 eta 12 urteko umeentzat lasterketa. Asto lasterketa egiten den ibilbideari buelta bat eman beharko diote. ·\tAsto lasterketa auzotarren parte-hartzearekin. Hamaiketakoa bertaratzen diren guztientzat.\nZestoan zahagi dantza berreskuratu dute aurtengo Amabirjinetarako. Aspaldian desagertuta zegoen eta Aizarnan eutsi egin diogu ohitura honi. Dantzariei begiratzen badiogu Zestoakoek formalidade handiko janzkerarekin ikusi ditugu eta dantzan ere oso serio egin dute , Aizarnakoak gai horretan zerbait xumeagoak dira eta dantzan ere jolas gehiagorekin egiten dute. Dena den aspaldiko ohitura hau berreskuratu izana zoriontzekoa da, jaiak asko alaitzen baititu\nZestoako zezenak ikustera Mariñelan bordara joan ohi ginen Aizarnatik. Ez da oso toki egokia berauek ikusteko, urruti baitago plazatik, baina sarrerak ordaintzeko dirurik ezean konformatu egin behar. Egin begirada bat argazkiari nola ikusten den jabetzeko. Imajinazioa landu behar.\nHilero argitaratzen dut Aizarnako kaskoan dauden etxe bizitzetako fatxada bat. Irailekoa Martinenekoa edo Estankoa deitzen dioguna da.\nZestoako jaietarako barrerak atera ondoren euria egiten omen du beti, esaerak hala dio behintzat. Aurten egia gertatu da behintzat, barrerak atera eta zaparrada galantak egin ditu, busti gabe ez dituzte jasoko. Dena den, jaiak ondo pasatzea da helburua eta giroak ere lagundu dezala.\nIbai-Eder urtegiak, Iraileko lehen egunean duen edukiaren % 60an dago. Naiko egokia sasoi honetarako.


BIKTIMA IZAN NAHI DUT - N @ Z\nNazio Batuek terrorismoak eragindako biktimen gaineko lehenengo sinposioa egin berri dute. Ez dute, hala ere, terrorismoaren gaineko definizio adosturik. Beraz, ez dakiten zerbaiti buruzko sinposioa izango zen, diot nik.\nBitxia da delako terrorismoak zenbati ematen dion jaten. Bitxia, era berean, zein eta nortzuk izaten diren beti terrorismoaren biktimak, nabarmen eta bakarrak, normalean. Bitxia ere bada zein eta nor diren terroristak, beti berak.\nEstatuak sekula ez dira terroristak. Izan ere, estatuek bultzatzen duten horri “indarkeria estrukturala” esaten zaio, ekidinezina bezain onargarria, antza. Estatuen kontra borrokatzen direnak, ordea, beti izaten dira terrorista. Sistema demokratikoak eskaintzen dizkien erremintak erabili ordez, zilegi ez den indarkeria erabiltzen dutelako; onartezina bezain baztergarria den gogorkeria, nonbait. Halaber, estatuen babesean daudenak beti dira biktima; babes horretatik kanpokoak, ostera, sekula ez. Ezer izatekotan, ahaztuak izango dira horiek.\nBitxia ez, baina guztiz lotsagarria da, nire ustez behintzat, zenbaitek, euren biktimismoaren izenean, muntaia honetatik guztitik ateratzen duten onura. Batzuei, biktima bihurtuta, loteria suertatu zaiela dirudi. Begiratu, bestela, nola bizi den azken urteotan Maixabel Lasa biktima hori. Sarao guztietan egoten da. Hori bai, biktimen izen ona goraipatzen eta justizia eskatzen, salatu beharra baitago zer kasu eskasa egiten zaien eta zer diru gutxi ematen zaien biktimei.\nZoritxarrekoak gu, biktimak ez garenok. Gu biktimen biktimak gara, eta gure biktimismoak ez digu ez errekonozimendurik ez eta dirurik emango. Gauzak horrela, nik garbi daukat: hurrengo bizitzan (ere) biktima izan nahi dut.\nindarkeria maixabel_lasa nazio_batuak terrorismoaren_biktimak


Ausolanek, BCC Innovationekin elkarlanean, jangeletako errezeta tradizionalak birplanteatu ditu — TUlankide MONDRAGON\nAusolan, kolektiboentzako sukaldaritza enpresakBasque Culinary Centerreko gastronomiako zentro teknologiko BCC Innovationen lankidetza izan du, errezeten bideo bat garatzeko, zeinean errezeta klasikoak birplanteatzen diren elikatzeko ohitura berrietara egokitzeko eta, aldi berean, hainbat aholku ematen diren dieta osasungarriari eta sukaldean modu osasuntsuan aritzeari buruz.\nInnova Recetas by Ausolan izenburuarekin, “xedea da menuen proposamena berritzea, berrikuntzan eta kalitatean oinarritutako kosorkuntza eta kopartaidetza proiektu baten bidez, errezeta osasungarri berriak eta etxean erraz prestatzekoak eskaintzeko”, adierazi du Ausolaneko EAEko hezkuntza proiektuaren taldeak.\nProiektua abian jartzeko, Ausolanek errezeta batzuk aukeratu ditu – eskola jangeletako menuetan ohikoak –, eta, BCC Innovationekin batera, errezeta horiek birformulatzeko lan egin du, proposamen osasungarri, nutrizional, deigarri eta mamitsu berriak lortzeko. Berrikuntzaren aldeko apustua, proposamen bakan, berezi eta pertsonalizatuak emateko estrategia gisa.\nGaratu diren lehenengo bi errezetak hauek izan dira: arroz integral krematsua sasoiko barazkiekin eta oilasko errea erromero eta limoiarekin su bizitan erregositako barazki eta patata erreekin.\nBi proposamenek dagoeneko badute errezeta bideoa, pausoz pauso azaltzeko nola prestatu, elikagaien ezaugarriak eta prestatzeko modurik onena, ahalik eta plater osasungarriena lortzeko.\nInnova Recetas by Ausolan eskola jangeletan\nBasque Culinary Centerreko BCC Innovation gastronomiako zentro teknologikoaren eskutik garatutako errezeten bideoekin, etxean prestatzeko proposamen kulinario berriak eskainiko dira, eta plater berriak Ausolanek Euskal Autonomia erkidegoan kudeatzen dituen eskola jangeletan zerbitzatuko dira, “hala nahi duten ikastetxeen esku jarriz errezeta gastronomiko berriak, eskola jangelei eboluzionatzen laguntzeko”, adierazi du Ausolaneko EAEko hezkuntza proiektuko taldeak.\nEkimena Ausolanen hezkuntza proiektuan sartzen da, eta indartu egiten du konpainiak menu askotarikoak eta orekatuak diseinatzeko apustua, tokiko osagaiak eta produktuak aukeratzearekin batera, plateren prestaketa eta lan egiteko modua jasangarriak izan daitezen ingurumenarentzat eta kokatuta dauden ingurunearentzat.


‘Eskolara Oinez’ eta Herribusa doan Arrasaten irailaren 16tik 22ra, Europako Mugikortasun Iraunkorraren Astea baliatuz | Mondraberri Arrasateko Ataria\nHasiera Albisteak ‘Eskolara Oinez’ eta Herribusa doan Arrasaten irailaren 16tik 22ra, Europako Mugikortasun Iraunkorraren...\nTestua: Arrasateko Udala. Argazkia: MB artxiboa.\nArrasateko Udaleko Ingurumen Eskolak, Europako Mugikortasun Iraunkorraren Astearekin bat eginez, Arrasateko ikasle eta irakasle guztiak motordun ibilgailuak alde batera utzi eta eskolara oinez joatera animatu nahi ditu irailaren 16tik 22ra ‘Eskolara Oinez’ ekimenarekin. Horrez gain, Herribusa doakoa izango da Mugikortasun Astean ere.\nAurten ere, azken 6 urteetan bezalaxe, Arrasate Herri Eskolako 4. 5. eta 6.mailako ikasleek parte hartuko dute “Eskolara Oinez” egitasmoan. Egun horietan, Ingurumen Eskolako irakasleek gidatuko dituzte eskolaraino iritsiko diren bi ibilbideak; bata Biteritik irtengo da eta bestea, Kurtzetxiki plazatik.\nHorrez gain, irailaren 16tik 22ra Herribusa doakoa izango da. 3 linea ezberdinak doan erabiltzeko aukera izango dute herritarrek. Honela, Udalak, garraio publikoa ezagutarazi eta bere abantailez ohartaraztea du helburu.


Plastikozko piezak - Mestech Industrial Limited\nDeitu iezaguzu: 13530756565\nPosta elektronikoa: 656418742@qq.com\nPlastikoa injektatzeko moldeak\nInjekzio bikoitzeko moldaketa\nDie casting prozesua\nDiseinua eta muntaia\nEtxebizitza elektronikoen diseinua\nPlastikozko produktuen diseinua\nPieza metalikoen diseinua\nPlastikozko piezak zehatz diseinatzeko eta moldatzeko aholkuak\nPlastikozko piezak nola diseinatu\nPlastikozko piezakoso erabiliak dira elektronikan, etxetresna elektrikoetan, tratamendu medikoetan, etxeko altzarigintzan, automobiletan, hegazkinean, industrian, tresnerian eta beste industria batzuetan. Plastikozko erretxina moldeko barrunbean berotu daiteke plastikozko piezen eta produktuen hainbat forma eta tamaina lortzeko. Teknologia kimiko modernoaren garapenaren arabera, gero eta plastiko mota gehiago ekoizten dira eskala handian.\nMestech plastikozko piezen diseinuan, injekzioko moldeen fabrikazioan eta piezak eta produktuen injekzioan moldatzen aritu da, baita tratamendu osteko prozesuak ere, hala nola spray bidezko pintura, serigrafia eta galvanotzea. Hauek dira bezeroentzako plastikozko produktuak:\nElektrikoetarako plastikozko karkasa\nPlastikozko etxetresna elektrikoak\nElektronikarako plastikozko piezak\nInjekzio bikoitzeko moldaketa piezak\nAutomobilen plastikozko piezak\nPlastiko injekzioko molde eta molde medikoa\nPlastikozko produktu gardenak\nPlastikozko piezen ondorengo prozesamendua\nPlastikozko panela 3D nano serigrafiarekin\nBulegoko aparatu elektronikoak\nNylon plastikozko produktuak\nTxertatze metalikoen moldura\nPlastikozko produktuen ezaugarriak:\n1 pisu arin Piezak eta produktu arinak egiteko erabil daiteke.\n2 Egonkortasun kimikoa eta korrosioaren erresistentzia bikaina. Plastiko gehienek korrosio-erresistentzia ona izaten dute azido, alkali eta bestelako produktu kimikoekiko\n3 isolamendu elektriko bikaina, plastiko arruntak elektrizitatearen eroale txarrak dira eta gainazaleko erresistentzia eta bolumen erresistentzia oso handiak dira. Hori dela eta, plastikoak asko erabiltzen dira industria elektronikoan eta mekanikoan. Hala nola, plastikozko kontrol-kable isolatua.\n4 Isolamendu termiko ona Plastikoen eroankortasun termikoa nahiko baxua da, altzairuaren 1 / 75-1 / 225 baliokidea da.\n5 erresistentzia mekaniko sorta zabala. Erresistentzia espezifiko handia du Plastikoen propietate mekanikoak, hala nola gogortasuna, trakzio-erresistentzia, luzapena eta kolpearen erresistentzia, oso banatuta daude. Bere pisu espezifiko txikia eta erresistentzia handia dela eta, plastikoek erresistentzia espezifiko handia dute.\n6 Kolpearen aurkako erresistentzia ona du, zarata ezabatu eta kolpeak xurgatzen ditu.\n7 Higaduraren erresistentzia eta gardentasun ona\n8 Plastikotasun ona: erraza da produktuaren piezen forma eta tamaina desberdinak moldea berotzeaz, eskala handiko eta eraginkorra den produkzioa gauzatzeko.\nMestech injekzioko moldeen eta plastikozko piezen fabrikatzaile profesionala da. Bezeroei plastikozko hainbat produktu eta zerbitzu eskain diezazkiekegu, zurekin lankidetzan aritzea espero dugu.Behar izanez gero, jarri gurekin harremanetan.


Pepa San Martin zuzendari txiletarrak jasoko du Zinegoak 2020 ohorezko saria - Uriola.eus\nPepa San Martin zuzendari txiletarrak jasoko du Zinegoak 2020 ohorezko saria\nuriola.eus 2020-01-21 11:53 Kultura-aisialdia Bilbo\nZuzendari txiletarrak otsailaren 24an Arriaga Antzokian egingo den Zinegoak 2020 inaugurazio galan jasoko du saria.\n2020ko Zinegoak jaialdiak, Bilboko gayslesbitrans zinema eta arte eszenikoen nazioarteko jaialdiak alegia, Pepa San Martin zuzendari txiletarrak egindako ibilbidea omenduko du datorren otsailaren 24ko inaugurazio galan.\nBere lanaren bidez Txileko gizartean eta zinemaren industrian emakumeei dagokien espazioa eta ikusgarritasuna aldarrikatzen duen zinemagilea da San Martin, eta Zinegoak jaialdiko zuzendariaren arabera "zinema eta kultura mundua eraldatzeko arma gisa ulertzen ditu".\nGuztira 30 filmetan parte hartu izan du Pepa San Martinek, zuzendaritza laguntzaile bezala batez ere. Horrez gain, 2011n eta 2021an La Ducha eta Gleisdreieck filmak zuzendu zituen. 2016an ordea Rara film luzea kaleratu zuen. Aipatutako hiru filmetan zinemagileak oso argi uzten du zein den bere zinema egiteko joera, izan ere ikus-entzunezkoen protagonista guztiek lesbiana gisa aurkezten dute euren burua. Pau Gillen Zinegoak zuzendariaren arabera, San Martinen filmografiak eskema zaharrak irauli nahi ditu, elkarrizketak irekitzen dituen bitartean".\nHorrenbestez, Bilboko gayslesbitrans zinema eta arte eszenikoen nazioarteko jaialdiak bere "lana kemena, energia eta kontzientzia" aitortu nahi izan ditu. Otsailaren 23an BBK Aretoan bere filmetako bat proiektatuko da, hots, Rara filma. Egitaraua borobiltzeko, Pepa San Martinek Euskal Herriko Zinema Eskolan masterclass delakoa eskainiko du otsailaren 26an.\n1 ¡Muerte al euskera!\n2 Pisu eta logela turistikoek Alde Zaharrean duten eragina salatu du SOS Alde Zaharrak\n3 Mugimendu Feministak lau mobilizazio deitu ditu martxoaren 8aren harira\n4 Lan eskaintza: Bilboko Euskaraldiak dinamizatzailea behar du\n5 Preso gaixoen etxeratzearen alde Bilboko zubietan elkartzera dei egin dute martxoaren 19an\n6 Bueltan da laugarrenez Bertso Erronda lehiaketa\n"Azken argiak" lan berria aurkeztu du Ziztada&Rlantz taldeak\n200 saltoki inguruk parte hartuko dute Alde Zaharreko "ganga merkatuan"


Azoreetako itsaslasterra - Wikipedia, entziklopedia askea.\nAzoreetako itsaslasterra Ipar Atlantikoko itsaslaster bat da, ekialdetik hego-ekialdera higitzen dena. Ternuako bankuaren inguruetan sortzen da, han Golkoko itsaslasterra bitan banatzen baita: iparraldeko besoak Ipar Atlantikoko itsaslasterra sortzen du, eta hegoaldeko besoak Azoreetako itsaslasterra.\nAzoreetako itsaslasterra hegoalderantz abiatzen da Atlantikoaren erdialdera iritsi arte, eta gero ekialderantz egiten du, Afrikako kostalderantz eta Cadizko golkorantz. Han, itsaslasterraren parte bat Gibraltarko itsasartean sartzen da.


BG Oinarrizko Errenta Eusko Biltzarrera iritsi da. Gasteizera martxan ! – Baldintzarik Gabeko Errenta Oinarria LHE\nMARTXAN OINARRIZKO ERRENTAREN ALDE\nEuskadin, Oinarrizko Errentaren aldeko Herri Ekimena Legediaren aldeko 22.075 sinadura bildu ondoren, orain Legebiltzarraren txanda da. Euskadiko pobreziarekin amaitzeko, aberastasuna birbanatzeko eta guztiontzako bizitza duinagoa eta askeagoa bermatzeko garaia iritsi da.\nDatorren ostegunean, maiatzak 5, Legebiltzarrean eztabaidatuko da Oinarrizko Errentaren aldeko Herri Ekimena aintzat hartzea. Azken bultzada eman behar dugu, eta horretarako zure parte-hartzea behar dugu.\nHorretarako, pentsatu dugu zenbait ekitaldi egitea Bilbon eta Donostian, Legebiltzarreko eztabaidaren aurreko egunetan:\nAsteartean, Hilaren 3an, prentsaurrekoa, ekitaldiak eta kalejirak egingo ditugu Bilbon eta Donostian.\nAsteazkenean, Hilaren 4an, karpa bat jarriko dugu Legebiltzarraren aurrean, eta egunean zehar elkarretaratzeak, kalejirak, eztabaidak eta ekitaldi politiko bat egingo ditugu, hilabete hauetan guztietan egindako lana aurkezteko.\nOstegunean, Hilaren 5ean, amaitzeko, Talde Sustatzaleari dagokio gure ekimenaren aurkezpena egitea legebiltzarreko alderdi politiko guztien aurrean. Horrekin batera, Legebiltzarraren aurrean kontzentrazioa egingo dugu, Legebiltzarraren Osoko Bilkura inguratuz eta ekitaldia streaming bidez emitituz.\nGustatuko litzaiguke ekitaldi guztietan parte hartzera animatzea, baina dei berezia egiten dizugu horietako birentzat:\n👇 PRENTSAURREKOA ETA KALEJIRA\n📆 Asteartea, maiatzaren 3a\n📌 Bilbo (Bizkaiko Foru Aldundia)\nOstegunean, Hilaren 5ean, Legebiltzarrean egingo den azken ekitaldirako autobusak antolatzen ari gara.\nIzena emateko deitu 676 513616 telefonora (Iosu) edo ESK sindikatuaren egoitzara (944 10 14 25).\n👇 LEGEBILTZARRERAKO BUSA\n📆 Osteguna, Maiatzaren 5a\n📌 Bilbo (Areatza-San Nicolas)\n📌 Donostia (Bilboko Emparantza)\nOstegunean, Hilaren 5ean, Legebiltzarrean egingo den azken ekitaldirako doako autobusak antolatzen ari gara.\nIzena emateko deitu ESK sindikatuaren egoitzara (943 45 69 11) edo formulario hau batez:\n👇 *LEGEBILTZARRERAKO BUSA*\n📆 *Osteguna, Maiatzaren 5a*\n📌 Donostia (Anoetako Hotelean)\nPARTE HARTU, ORAIN DA GARAIA!


Egitekoak: Araubide Juridikoaren eta Zerbitzuen Zuzendaritza - Hezkuntza saila\nTitularra: Jon Iñaki Urbina García de Vicuña\nSailaren zuzendaritzei dagozkien egiteko orokorrez gain, Araubide Juridikoaren eta Zerbitzuen Zuzendaritzak honako egiteko eta jardun-arlo hauek ditu esleiturik:\nLaguntza juridikoaren arloan honako hauek dagozkio:\nLege-aurreproiektuak eta xedapen orokorrak zuzendu, bultzatu eta koordinatzea, sailari eragiten dioten gaietan edo sailari atxikitako edo sailaren mendeko edozein erakunderi eragiten dioten gaietan ere.\nXedapen orokorren eta sailarekin sinatu beharreko akordioen eta hitzarmenen gaineko txosten juridikoak egitea, eta baita, horretarako eskatzen denean, Gobernu Kontseiluak eta haren eskuordeko batzordeek aztertu beharreko gaien gaineko txosten juridikoak ere, eta, saileko edozein organok eskatzen badio, aholkularitza ematea.\nSailaren jarduera administratiboaren aurka aurkezten diren administrazio-errekurtsoak izapidetzea.\nJurisdikzio-prozeduren jarraipena eta kontrola eta Auzibide Zuzendaritzarekiko harremana, sailak parte hartzen duen gaietan, eta horien gainean emandako ebazpenen jarraipena eta kontrola.\nSailaren jarduerari dagokionez, sortzen diren ondare-erantzukizuneko prozedurak hastea eta izapidetzea.\nHezkuntzako zerbitzu publikoari atxikitako udal titulartasuneko ondasunak –jabari publiko direnak– desafektatzeari buruzko espedienteak, hargatik eragotzi gabe lurralde-ordezkaritzen eskumenak.\nEuskal Autonomia Erkidegoko Fundazioei buruzko Legeak Sailari ematen dizkion egitekoak baliatzea.\nEusko Jaurlaritzaren Zerbitzu Juridikoa Antolatzeko ekainaren 2ko 7/2016 Legearen bidez sailetako aholkularitzei esleitutako gainontzeko egitekoak.\nLangileen arloan, dekretu honetako 10. artikuluak aipatu langileen kasuan izan ezik, honako hauek dagozkio:\nBehar diren prozedurak administratu eta kudeatzea, eta, hartarako, Euskal Funtzio Publikoaren Legearen 10. artikuluak zehazten dituen eskumenak baliatuko ditu, betiere, beste organo batzuei dagozkien eskumenak eragotzi gabe.\nSaileko langileen beharrizanak ebaluatzea, eta saileko lanpostuen zerrendak eta plantillak prestatzeko proposamenak egitea.\nLangileentzako formazio eta hobekuntza planak eta programak sustatzea, hartara eragotzi gabe, arlo horretan, IVAP-Herri Arduralaritzaren Euskal Erakundearekin eta Herri Administrazio eta Justizia Sailarekin gauzatu beharreko lankidetza.\nOrgano eskudunek langileen gainean hartutako erabaki eta ebazpenen gaineko informazio egokia ematea saileko zerbitzuei, eta betetzen direla zaintzea.\nKontratazioaren arloan honako hauek dagozkio:\nSaileko organo guztiei aholkularitza ematea honako arlo hauetan: sektore publikoaren kontratuei buruzko legeria; kontratuak gauzatzean eta legeria horretan araututako prozeduretan hura egoki aplikatzea, hartara eragotzi gabe beste organo batzuei esleitutako eskumenak.\nSektore publikoaren kontratuei buruzko legeriari lotutako prozedurak izapidetzea, baina horrek ez ditu eragotziko, batetik, Kontratazio Batzorde Nagusiaren eskumenak, eta, bestetik, beste organo batzuei arauz esleitutako eskumenak.\nSailaren kontratazio-organoa zuzendaria da, betiere lizitazioko oinarrizko aurrekontua edo, halakorik ezean, balio zenbatetsia 1.000.000 eurokoa edo hortik beherakoa bada, gastu-onarpena barnean dela; kanpoan uzten dira dekretu honetan beste organo batzuei esleitutako kontratu txikiak.\nAurrekoez gain, sailaren zeharkako kudeaketako organoa den aldetik, honako hauek dagozkio:\nSaileko Erregistro Nagusiko Bulegoak funtziona dezan, behar diren baliabideak jartzea.\nSailaren administrazio-unitateen funtzionamendua eta egitura arrazionalizatzeko proposamenak eta txostenak egitea; bai eta kudeaketa-prozedurak diseinatu eta eguneratzea ere; baina horrek ez ditu eragotziko Gobernantza Publiko eta Autogobernu Sailari esleitutako eskumenak.\nAdministrazioa eraberritu eta modernizatzearen arloan, organo eskudunak emaniko ekimenak eta jarraibideak garatu eta baliatzea.\nIrakaskuntzakoa ez den eremuan, lanpostuen banaketa fisikoari, lanpostuetako ekipamenduari eta eraberritze-lanei dagokienez, saileko unitateen jardunak zuzentzea, Gobernantza Publiko eta Autogobernu Sailari gai honetan esleitutako eskumenak eragotzi gabe. Saileko bulegoen barne-araubidea zaindu eta babestea, eta sailari atxikitako ondarea eta sailaren ekipamenduak administratu eta kontserbatzea.\nHerritarrei informazio orokorra emateko egitekoak koordinatzea, eta sailean herritarrei informazioa eta arreta eskaintzeko ardura duten zerbitzuek Gobernantza Publiko eta Autogobernu Sailean herritarrei informazio eta arreta orokorra emateko zerbitzuen ardura duen organoarekin –kanal anitzekoa eta zentralizatzailea izanik– harreman egokia izan dezaten arduratzea.\nEmakumeen eta Gizonen Berdintasunerako otsailaren 18ko 4/2005 Legearen edukiak eta Eusko Jaurlaritzak onartutako Berdintasunerako Planaren edukiak identifikatu eta garatzea, gainerako zuzendaritzekin, Administrazio instituzionaleko erakundeekin eta hari atxikitako organoekin batera lan eginda eta koordinatuta, legean aurreikusitako neurriak bete daitezen, gizon eta emakumeen berdintasunerako unitateei emandako egitekoekin bat etorriz.\nAbenduaren 15eko 20/2012 Dekretuko xedapen gehigarrietarik hamargarrenean aurreikusitako euskara-unitateak saileko politiketan euskara sustatzen lagunduko du, hain justu ere Hizkuntza Politikarako Sailburuordetzaren jarraibideen ildotik.\nSailak dituen ondasun guztiak direla-eta Ogasun eta Ekonomia Saileko zuzendaritza eskudunarekin izan beharreko harremanak zentralizatzea, Euskal Ondareari buruzko Legeari jarraikiz; era berean, sail horrekin elkarlanean, sailarenak diren ondasun eta eskubideen inbentarioa osatzen laguntzea.\nDatuak babestearen gainean sailak diseinatzen dituen planak garatzea, eta Datuak Babesteko Euskal Agentziak ezarritako gomendioak eta jarraibideak gauzatzea.\nAurreko paragrafoetan adierazitako gaietan, Hezkuntza Saileko lurralde-ordezkaritzak Araubide Juridikoaren eta Zerbitzuen Zuzendaritzaren mende egongo dira funtzionalki.


Zientzia eta kitto? - - Goiena.eus\nZientzia eta kitto?\nAlazne Guridi 2015-09-26 00:00\nIbilbide luzeko lanari esker, zientziak argitasun handia ekarri digu gizakioi.\nMunduaren sorreraz hitz egin digu. Izadiaren eta izaki bizidunen eboluzioaz jakin dugu. Teknologia eta medikuntzak izugarrizko aurrerakada izan dute. Historia, antropologia, psikologia, ekonomia eta beste hainbat arlotan aplikatu ditu bere teoriak, eta emaitzak lortu ere bai. Miresten dut izan duen garapena, baina gehiegizkoa iruditzen zait errealitate osoa zientziaren neurrietara tolestatzea; errealitatea, zientziaren mugetan bukatuko balitz bezala.\nZer daki zientziak maitasunaz? Eta bizitzaren zentzuaz? Zer esan diezaieke gerra sufritzen ari diren siriarrei? Nola egiaztatu pertsona orok duen duintasuna? Zer daki ama baten bihotzaz? Eta artelan baten edertasunaz?... Zenbait arlotan, zientziaren erantzunak motzak eta hotzak gertatzen zaizkigu; ezer gutxi esaten digute.\nZientziaz gain, filosofia eta espiritualitatearen bidetik, errealitatearen aurpegi osoagoa ikustera heldu da gizakia mendeetan zehar. Gaur, alderdi hauek gurean ez dira oso ezagunak eta, nire ustez, ez diegu zor zaien arreta eskaintzen.\nBeharbada, umetan jasotako irudiarekin jarraitzen dugu oraindik ere edo telebistaz behin ikusi genuenarekin… Pena da, aberastasun asko galtzen baitugu.


Europako 19 herrialdetako 9 eta 16 urte arteko gazteek Interneten dituzten esperientziak ikertu ditu EU Kids Online behatokiak: ziberjazarpena, eduki kaltegarriak ikustea, datuen erabilera okerra, sextinga, Internet bidez ezezagunekin harremanetan egotea eta abar. 2020ko txostenean irakurri daitekeenez, esperientzia txar bat dutenean, batez ere familiarekin edo lagunekin hitz egiten dute adin txikikoek, eta oso gutxitan irakasleekin edo beste profesional batzuekin.\nIkertzaileen esanetan, sareko jarduerak ezin dira modu orokor eta behin betikoan positibotzat edo negatibotzat jo; izan ere, jarduera berdinak ondorio positiboak izan ditzake gazte batentzat eta negatiboak bestearentzat. Horixe da Interneten ezagutu dituzten pertsonekin elkartzean gertatzen dena. Gazteen %5 (Frantzia) eta %25 (Serbia) artean, sarean ezagututako pertsona batekin elkartu ziren. Kasu gehienetan pertsona berriak ezagutzea esperientzia positibo eta interesgarria izan zen haientzat. Aldiz, kasu batzuetan esperientzia horrek “ondoeza” eta “balizko kalteak” eragin zizkien, txostenaren harira EHUk plazaratutako artikuluan irakurri daitekeen moduan: “Herrialde gehienetan, hitzorduetara joan ziren %5 baino gutxiago gaitzitu ziren asko edo nahikoa”.\nHaurren %7 (Eslovakia) eta %45 (Malta) artean deseroso edo gaitzituta sentitu dira sarean gertatutako zerbait dela eta. Esperientzia negatibo horri nola erantzuten dioten galdetuta, gehienek esan dute gurasoei edo lagunei kontatu zietela, eta oso gutxitan irakasleei edo gazteei laguntzea xede duen profesional bati. Gutxienez hamarretik batek eta gehienez bostetik batek inoiz edo ia inoiz ez du segurtasunari buruzko aholkurik jasotzen guraso, irakasle edo kideengandik.\n3 orduz egunean\nEuropako 9-16 urte arteko gazteek "egunero" edo "ia etengabe" erabiltzen dituzte smartphoneak. Hamar urtean, adingabeek Interneten ematen duten denbora bikoiztu egin da herrialde batzuetan. Espainiako Estatuan 3,1 ordu ematen dute; Frantzian, 2 ordu baino apurtxo bat gehiago astean zehar eta 3 ordu eta 16 minutu asteburuetan.\nEU Kids Online behatokiaren txostenak orrialde banatan jaso ditu herrialde bakoitzari buruzkoak.\nEspainiako Estatuan (155. orrialdea), Internet egunero erabiltzen dute batez ere komunikatzeko, musika entzuteko, bideoak ikusteko, online jolasteko eta etxeko lanak egiteko. “Gaitasun sozialak eta instrumentalak dira Espainiako gazteen artean hedatuen daudenak; alderantziz, sorkuntza gaitasunak eta informazioaren kudeaketari loturikoak ez dira hain ohikoak”, irakurri daiteke. “Datu hauek berresten dute beharrezkoa dela eskola bitartekaritza hobetzea. (…) Irakasleek ez dute haurrek sarean egiten dutena gainbegiratzen, eta joera handiagoa dute erabilera mugatzeko jarrera proaktiboa izatekoa baino, adingabeen sareko jarduerei buruzko gomendioak ematen dituztenean”.\nAlabei, muga gehiago\nTxostenak aipamen berezia egiten dio neskek egiten duten erabilerari. “Neskato nerabeen artean altuagoa da eduki batzuk ikusteko maiztasuna: auto-lesioak (%6 nesketan eta %2 mutiletan); suizidioa (%5 eta %1); oso argal egotea –anorexia eta bulimia arazoak– (%4 eta %1); edota gizarteko taldeen aurkako gorroto mezuak, etnia, ideologia, erlijioa, sexua edo beste arrazoi batzuk direla eta (%12 eta %4). Bestalde, “neskak askoz gehiagotan egon dira egoera deserosoetan Interneten (%40), mutilekin alderatuta (% 29). Gurasoen paperari dagokionez, txostenak dio maizago animatzen dituztela mutilak sarea arakatu dezaten, eta neskei muga gehiago jartzen dizkietela. “Datu horiek bat datoz aurreko emaitzekin eta adierazten dute familietan kezka handiagoa dagoela nesken sareko segurtasunarekiko”.\nFrantziako Estatuan (143. orrialdea), adin txikikoen %50ak du profila sare sozial batean. Erabilienak dira Snapchat (bereziki nesken artean) eta Facebook. Segurtasun kontuez mintzo, gazteen %60ak daki Interneten zer publikatu beharko lukeen eta zer ez, eta %51k badaki ezerk enbarazu eginez gero zer egin beharko lukeen. Zentzu horretan, %40ak adierazi du 2019an mezu desatsegin edota mingarriak jaso zituztela.\nEtnia edota erlijioarekin lotutako “zibergorrotoa” (ingelesez cyberhate) eraso mota bat dela eta jendearen bizitzan eragin negatiboak dituela ulertzen dute gazteek. %3k esan dute zibergorrotoaren biktima izan direla, eta %2k erasotzaileak izan direla. Ehunekoek, hotzean begiratuta, ez dirudite handiak, baina eragin ditzakeen kalteak oso kontuan hartu behar direla dio behatokiak. “Biktimizazioa loturik dago jokabide negatiboekin (lapurretak, borrokak…), eta ongizateari eragiten dio, biktimek antsietate handiagoa eta autoestimu baxuagoa dutelako”.\nKanal hauetan artxibatua: Internet | Hezkuntza | Sare sozialak


Erlijio dotrinen arteko lehia – Irakasle Ikasle\nGizabanakoaren erlijioarekiko sentsibilitatea areagotu egiten da ziurtasuna galduta ikusten duenean, horregatik erlijio dotrina ugari sortuko dira ere: gnostizismoa, manikeismoa, arrianismoa, pelagianismoa, eta donatismoa, besteak beste, heresiak deituak izango dira kristautasunaren “irizpide zuzenetatik” kanpo geratuko direlako.\nII. mendeko Gnostizismo kristauak beste ikuspegi bat du: Jesus jakituriaren pertsonifikazioa da, eta iniziatuek ezagutzaren bidez lortzen dute salbazioa. Honela, gnostizismoak kristau doktrina eta elizaren beharra zalantzan jartzen ditu.\nJesusen jarraitzaileak komunitate kristauetan bizi izan ziren hasieran(*). Denbora pasa ahala nolabaiteko arrakasta izan zuten eta antolaketa konplexuagoa eratu behar izan zuten. Azkenean apaizak eta apezpikuak ere sortu ziren. Hasieran Jesusen bizitzaren interpretazio ezberdinak sortu ziren, norberaren edo komunitatearen lekukotza, transmisio edo interesen araberakoak. Lehen mende horietan, Kristautasunaren erronka kultura greko-erromatarrarekin bat egitea zen, horrela kristau erlijioaren unibertsaltasuna indartzearekin batera beste erlijio dotrinak indargabetzea lortuko zuen. Esan bezala, IV mendean Elizako gurasoak enperadoreekin batera kristau dogma eta doktrina adosteko lehenengo kontzilioak ospatu zituzten. Kontzilioak apezpiku eta adituen bilerak ziren. Horietan idazkien kanona eta sinestearen ortodoxia ezarri egiten ziren.\nIdazkien kanona eta sinestearen ortodoxia ezarri bezain laster heresiak sortu ziren, beharrez. Garai hartara arte Jesusi buruzko narrazio ezberdinak mantendu ziren, edo, desadostasunak egon ezkero, bakoitzak bere berezitasunak bizi zituen. Elizak sinesteen bertsio bakarra ezartzerakoan harekin bat ez zetozenak hereje bihurtzen ziren, dotrina ofizialaren kontrakoak. Heresia asko, heresia bihurtu baino lehen sineste errotuak ziren hainbat kristau komunitateetan eta ez ziren desagertu ofizialtasunetik kanpo geratzeagatik.\nGnostizismoak eta beste dotrina batzuek kristau doktrina -benetakoa den bakarra- ideia zalantzan jartzen dute. Patristikak, erromatar eliza indartzeko kristau ortodoxiaren ideiak antolatzea beharrezkotzat joko du, guztiontzat ulergarria izango den modu sinple batean. Agustin bezalako idazleak eta polemistak gerora kristautasun ortodoxoa izango zenaren jagole bihurtu ziren, apologetak.\nJakina heresia bihurtuko ziren sinesteen aldeko beste defendatzaile batzuk zeudela. Baina beste horiei historiaren alde okerrean egotea tokatu zitzaien, nonbait. Elizatik kanporatuak edota jazarriak izatera heldu ziren..\nGnostizismoa: Gizakiak, ezagutzaren bidez salbazioa lor dezake Jainkoaren eta munduaren arteko zubia izanez. Ezagutzaren bidezko salbazioak elizaren unibertsaltasuna kolokan jartzen zuen eta horregatik doktrina hauen kontra azalduko dira kristauak.\nManikeismoa: kontrako bi printzipioen -Ongiaren eta Gaitzaren- arteko betiko borroka zegoela, Argiarekin (Zurván-ekin) eta Iluntasunekin (Ahrimán-ekin) lotuak Argitasuna eta iluntasuna unibertsoaren aurkako eta funtsezko alderdiak definitzen dituzte. Hasieran argia eta iluntasuna komunikaziorik gabeko bi erreinu independente ziren; baina egun batean materia kaotikoa argiaren edertasunaz maitemindu zen, eta harengana elkartzeko nahiari ekin zion, bere erreinua inbadituz. Horrela bien artean bat-egin zuten batera argiduna eta ilunekoa den unibertso nahasian, betiereko antagonisten partikulez osoturiko izakiekin.\nArrianismoa: Hirutasunaren dotrina ukatzen zuten (Jainko bakarra hiru pertsonatan dagoela): Arrio-ren arabera Jainkoak (Aita) ezerezetik Logosa (bere Semea) sortu zuen; baina Semea ez zela Jainkoa bera, baizik eta Jainkoak sorturiko gizaki berezi bat. Jainkoa ez bada, nola justifikatu gizakia bekatutik salbatzeko gai dela?\nPelagianismoa: jatorrizko bekatuak ez zuen giza izaeran eraginik izan, beraz, gizakiak ongia egiteko kapaza litzateke eta ez du graziaren beharrik hori lortzeko, berezko zaion askatasuna galdu ez duelako. Egoera honetan salbazioaren kontzeptuak bere esanahia galtzen du.\nDonatismoa: eliza eta estatua erabat banatuak egon behar dute: elizak bere garbitasuna galtzeko zorian dagoela estatuaren botere galkorrari lotzen ba da; eta horregatik, «Circumcelliors» izeneko nekazari gudarien laguntzaz, gizarte-iraultza bultzatzen zuen.\n(*) Ikusi: 0. Agustin fededun pentsalaria eta kristautasuna.\n2016-01-06 2016-01-07 amaiafiloAgustin Hiponakoa,batxilergoa,heresiak,kristautasuna\nAurrekoa Previous post: Agustin Hiponakoa: Garai filosofikoa\nHurrengoa Next post: Filosofia klasikoa eta kristautasuna


Eskolako itzulera – Irunero\nEtiketa: Eskolako itzulera\n2021(e)ko abuztuak 26 No Responses\nBerriro ere martxan da familiek Irungo dendetan eskola-materiala erostea sustatzeko “Erosi eta ikasi” laguntza-deialdia. Diruz lagunduko diren gastuak aurreko urteetako berdinak izango dira eta diru-laguntza eskatu ahal izateko fakturak aurkeztea ezinbestekoa izango da. Uda honetako programa Irunen erroldatutako umeak dituzten familiei...\nIraila bukatu zenean itxi zen Irungo familiei eta merkataritzari Erosi eta Ikasi programan jasotako eskola-materiala erosteko laguntzak eskatzeko epea. Programa ekainaren 22an hasi zen, zazpigarren edizioan. “Herritarren erantzuna oso garrantzitsua izan...\nJosé Antonio Santano Irungo alkateak adierazi duenez, “Irungo Udalak beharrezkoak izan daitezkeen instalakuntza publikoak prestatuko ditu bertan heziketa eta kirol jarduerak egin ahal izateko”. Dena dela, alkateak salatu duenez, inor ez da udalekin harrem...\n2020(e)ko irailak 7 No Responses\nIrundarrak eskolako itzulera ezohikoa prestatzen hasi dira\nEskolako itzulera nola eta zein baldintzetan egingo den guztiz argi egon ez arren, iraileko hilabetearen hasieran ohikoa denez, eskolako itzulera prestatzen hasi dira hiriko familia askok. Luis Marianon kokatutako Folder dendako Rakel Lamasek eskolako itzulera...


ULMA Embedded Solutions talde eta elkarteak\nNegozio talde indartsu baten zati gara\nULMA penintsula iparraldeko enpresa talderik handienetakoa da, merkatuan 50 urte baino gehiago daramatza eta berrikuntza, enplegu sorrera eta balio erantsiarekin konpromiso irmoa du. 9 enpresa kooperatibek osatzen dute, bakoitzaren jarduera negozio unitate estrategiko batean oinarritzen delarik. Hedatzen eta hazten ari da etengabe eta giza eta gizarte balioak dira bere filosofia. 4.500 langilek baino gehiagok egiten dute lan Taldean eta guztira, 700 milioi euro baino gehiagoko salmentak ditu.\nMONDRAGON kooperatiba mugimenduaren sorlekua da, 1956.urtean sortua, Arrasaten, lehen industria-kooperatiba sortu zen urtean, hain zuzen. Negozio filosofia balio korporatiboetan oinarritzen da: lankidetza, parte-hartzea, gizarte erantzukizuna eta berrikuntza. Antolaketa 4 eremutan banatzen da: Finantzak, Industria, Banaketa eta Ezagutza. Gaur egun Euskal Herriko enpresa talde nagusia da eta Estatuko zazpigarren handiena.\nGAIA Euskal Herriko elektronika eta informazio teknologien industrien elkartea da. Gaur egun 200 enpresak baino gehiagok osatzen dute. GAIAren misioa sektore horien garapena eta hazkundea sustatzea eta sektorean teknologien asimilazioa eta erabilera bultzatzea da, informazio eta ezagutzaren sozietatearen garapenean laguntzeko helburuarekin.